Tour des pays celtes (en breton 2014) partie 2\nUist, enez eus bro Skoz, 7 a viz meurz\nErruet on e Bro Skos, bro ziwezhañ ar veaj...\nAn natur a zo brav kenañ : menezioù ha livioù brav…\nKestell brav am eus gwelet :\nBinvioù nevez am eus klevet 'barzh ar skolioù :\n811_1702&autoplay=0&autoreplay=0&showtime=1" width="200" height="20" bgcolor="#FFFFFF"> 811_1702&autoplay=0&autoreplay=0&showtime=1" />\nGraet am eus anaoudegezh gant un arzour ispisial :\nsetu e labour :\nUr foto eus an arzour :\nHag enrolladennoù an arzour da 4 eur vintin :\n811_1707&autoplay=0&autoreplay=0&showtime=1" width="200" height="20" bgcolor="#FFFFFF"> 811_1707&autoplay=0&autoreplay=0&showtime=1" />\nGraet am eus anaoudegezh gant ur c'honter eus an inizi Skye\nKontet hon eus kontadennoù e-pad 12 eurvezh da heul... 30 kontadenn hon eus eskemmet... 15 pep hini...\nUn tamm skuizh e oamp a-benn ar fin...\nSpi am eus da gas ar re wellañ ganin evit an distro...\nUr c'hilt en deus hag ur vazh ispisial : ur "Cromeg" evit kerzhout ha stourm.\nErruet on war an inizi Hebrides ( North Uist ha South Uist)... Tost eus an Arktika emañ al lec'h-se. N'ez eus nemet 3 eurvezh noz e-pad an hañv ha 6 eurvezh sklerijenn e-pad ar goañv.\nSevenadur Viking ha Keltiek a zo amañ... Gaelic a vez komzet gant an dud c'hoazh.\nStourm a reont evit derc'hel da gomz o yezh 'barzh ar stalioù, an ti-bank hag an ti-post.\nBaradou avel a zo aman. N’eus ket tu mont pelloc’h a-raok disul. Staget eo ar vigi er porzh. Chom a ran war an enez « Uist » betek fin ar gorventenn.\nKenn d’ar c’hentan !\nEnez Lewis, d’an 12 a viz meurzh\nChomet on war enez Uist e-pad ur sizhun. Ur gorventenn bras m'eus bevet. Normal eo evit an dud o chom amañ... Ur sevenadur pinvidik a zo war inizi Bro skoz :\nKlevet am eus komz eus ar "waulking song" (kanaouenn kanet evit gwalc’hiñ al lienoù)\n811_1781&autoplay=0&autoreplay=0&showtime=1" width="200" height="20" bgcolor="#FFFFFF"> 811_1781&autoplay=0&autoreplay=0&showtime=1" />\nSetu ur video: http://vimeo.com/20467842\nGraet am eus anaoudegezh gant Tom: ur paotr eus Enez Man. Lâret e deus din:\n- N'eo ket gwir! Ober a rez ur veaj tro ar vroioù keltiek hep mont da welet ma bro? Ret e vo din displegañ dit istor yezh ma bro neuze...\nTost da vezañ kolet eo bet yezh manx e-pad ar bloavezhioù 1970.\nBloavezhioù 1880 : Tout an dud ganet war enez Man a gomz manx.\nBloavezhioù 1970 : Ne chom ket mui un den e yezh-vamm ar manx... Un nebeut tud all a ouie manx desket diwezhatoc’h...\nNeuze, kroget o deus tud ar vro da gelenn manx er skolioù ha da gomz manx er gêr...\nHiriv an deiz : Muioc'h muiañ a dud a gomz Manx er gêr. Laouen e oa Tom o lâr : Adkavet o deus o Yezh en-dro. 1600 den a gomz manx. Ret eo stourm evit ar sevenadur !\nSeniñ a ra Tom ar violin gant Lee. Setu un ton eus enez Man :\n811_1776&autoplay=0&autoreplay=0&showtime=1" width="200" height="20" bgcolor="#FFFFFF"> 811_1776&autoplay=0&autoreplay=0&showtime=1" />\nHag un nozvezh "session" en un davarn:\nChomet on un nozvezh e ti Tom gant ur skipailh driest !\nWar Enez Lewis emaon bremañ.\nGraet am eus anaoudegezh gant Ian, ur c'honter.\nKontet e deus din un istor diwar-benn ar mor. Kousket am eus un nozhvezh en e vag.\nUr reinig am eus gwelet er porzh. Braz e oa hag o c'hortoz ur pesk...\nOuzh un den all am eus kejet : Niall Ian eo e anv.\nO prientiñ ur veaj emañ. A benn daou viz e glasko treuziñ ar Mor atlantel. Ur Kanoe en deus. Treuziñ a raio an mor gant nerzh e diwrec’h nemeken...\nKalonek-tre eo Niall Ian... hir a vo an amzer e unan e-pad an treizh...\nUr Blog a vo vit heuliañ anezhañ : www.ny2sy.co.uk\nUl lec'h dispar am eus gwelet dec'h : "Callanish mein..."\n5000 bloaz ’zo eo bet savet al lec'h-se gant an dud...\nKroget o deus da vevañ e tiez-du, "Black-houses", mogerioù tev ha toenoù plouz a zo ganto...\nKomz a ra an dud diwar-benn politikerez bro Skoz :\nUr referendum a vo aozet a-benn nebeut er vro. Un dibab a vo da ober : Chom er Rouantelezh unanet pe bezañ emren... Aloubet eo bet Bro skoz gant Bro saoz e 1650. An hanter eus an dud a soñj dezho eo gwelloc'h chom gant ar Rouantelezh unanet, ar re all a soñj dezho e vefe gwelloc'h bezañ emren... Un dibab a vo e miz gwengolo 2014... An dibab n'eo ket bet graet gant tout an dud c'hoazh...\nChom a ran war enez Lewis e-pad daou pe dri devezh all...\nSetu un nebeut goulenn eus ar skolajidi Rostren:\n- Penaos e oa e ti an dud o deus degemeret ac'hanoc'h ?\nTomm ha brav eo. Pedet on evit debriñ. Kanañ a reomp kanaouennoù ar vro. Kontañ a reomp kontadennoù a-bep-seurt, gizioù koz ar vro. Lâret a ra an dud :\nA-viskoazh ez eus bet beajourien o tremen e-giz-se…\nUr plac'h eus bro Bologn o vevañ e bro Iwerzhon he deus lâret din :\n« Gortoz 3 eurvezh, ezhomm am eus amzer evit kempenn va zi. »\nLabourioù a bep seurt 'meus graet : Gwalc'hiñ a ran listri an dud, troc’hañ a ran koad, reiñ a ran boued d’al loened. Plijadur a vez !\n- Darempredoù a zalc'hit ganto ?\nKas a ran keloù d'an dud eus bro Gembre hag eus bro Iwerzhon. Respont a reont din e Saozneg. Ur familh eus bro Gembre he deus c'hoant mont da welet ac'hanon war vag e-pad an hañv. Mignoned ha mignonezed nevez am eus bremañ e bro Gembre, Bro iwerzhon ha bro Skoz. Dispar eo !\n- Penaos e oa gwisket an Indien (war ar Ferry) ?\nUn indian eus bro India e oa. Gwisket e oa gant ur chupenn du hag ur bragou glas. Gwisket chik ha cheur e oa.\n- Penaos eo an hent ? Aes eo c'hoari biz-meud ?\nBrav eo. Gleb eo a-wechoù hag avel zo. Dilhiad tomm am eus. Aes eo c'hoari biz-meud betek poent. Paotred ha mec'hed a c'hell sikour ac'hanon bemdez. Mousc'hoarzin a ran kalz. Un nebeud a zegemer ac'hanon er gêr, ar re all a sikour din evit kavout skolioù, konterien ha kanerien....\n- Penaos e oa Stonhenge ? Ha speredoù/teuzioù 'teus gwelet ?\nUl lec'h evit ar touristed eo Stonehenge. Tud eus bro China, bro Japan 'meus gwelet. N'on ket bet betek ar vein. Klask a rin mont da welet mein all e-kichen Stonehenge ma 'meus amzer e-pad an distro...\n- Mojennoù 'peus klevet en-dro da Stonehenge ?\nUnan... Lâret eo bet din eo bet kaset mein Stonehenge eus Bro-Gembre... Menozhioù a-bep-seurt a zo evit displegañ penaos eo bet graet an dra-se... Re bounner eo ar vein-se. Obelix ne oa ket du-se evit sikour anezho !\n- Klevet 'teus kontadennoù nevez ?\nUn nebeud anezho a zo dispar !! Kontañ a rin anezho e Breizh e-pad an distro !\n- Daoust hag-eñ peus kavet binvioù sonerezh nevez ?\nGwelet em eus un nebeud : koñsertina, scottish bagpipe, Bodhran, gimbarde...\nD'ar meurzh 24 a viz meurzh\nBet on bet en un nebeut skolioù war enez Lewis. Bugale ampart gant ar c'han am eus kejet!\nUr plac'h he deus kanet e galleg :\n811_1800&autoplay=0&autoreplay=0&showtime=1" width="200" height="20" bgcolor="#FFFFFF"> 811_1800&autoplay=0&autoreplay=0&showtime=1" />\nE gaelic o deus kanet al liseidi all :\n811_1801&autoplay=0&autoreplay=0&showtime=1" width="200" height="20" bgcolor="#FFFFFF"> 811_1801&autoplay=0&autoreplay=0&showtime=1" />\nUn nozvezh, kousket m'eus e ti John Angus. Un nebeut deñved en deus en e di feurm. Mare an oaned eo...\nGwelet am eus ul lapous bras-tre. « Roue al lapoused » a vez graet eus al lapous-se... Roet eo bet din ur bluenn dioutañ... Brav 'vo evit seniñ ar salterion.\nBet on bet war ur vag vras vit distreiñ eus inizi Hebrides war enez Skye. Sellit mat ouzh ar foto, digor a ra e veg vit debriñ ar c'hirri!!\nWar enez Skye ez eus ur skol 'vit deskiñ ar gaelic.\nSetu al lec'hienn http://www.smo.uhi.ac.uk\nUn nozvezh kontadennoù on eus aozet. Skritelloù on eus lakaet. 25 den a zo deuet d'an abadennig. Klevet am eus kontadennoù e gouezelleg. Troet int bet e saozneg evidon. Kontet am eus istor ar c'horriganed ha kanet am eus un ton simpl gavotenn hag un hanter-dro... Laouen e oa an dud o tañsal. Violin ha bouest an diaoul am eus klevet e-kerzh ar beilhadeg-se.\nAn nevez-amzer a zo o tostaat... Dav e vo din soñjal d'an distro e breizh... Hir 'vo an hent. Plijout a ra din kalz Bro Skoz ha koulskoude on laouen o soñjal distreiñ e bro ar brezhoneg...\nSellet a ran ur wech c'hoazh an dremwell hag ar menezioù...\nD'an 2 a viz ebrel 2014\nWar hent an distro emaon!!\nKroget am eus ar veaj eus enez Skye gant ur vaouez simpa kenañ. Setu ur foto :\nIskis e oa mont war an hent-tizh goude ur prantad sioul e bro Skoz!\nDivizet am eus mont da adwelet bugale ar skolioù hag un nebeut tud eus bro Gembre…\nDistroet on e ti Rose e kreizteiz bro Saoz. Laouen e oa o klevet komz diwar-benn ar veaj. Aozet on eus un tantad bras vit kontañ kontadennoù. Deuet on da vezañ mignon d'ar familh-se.\nTreuzet am eus Mor Breizh gant ar vag eus Portsmouth betek Caen… Adwelet am eus Julien, ur mignon a zo ampart-tre war an tresadennoù !! Dougerez eo e vignonez ha ret e oa deomp prientiñ mogerioù kambr ar bugel…\nSetu, krog on war hent breizh, brav eo an amzer betek poent. Hir e seblant bezañ an amzer tremenet er vroioù keltiek… Ur bern tud nevez am eus kejet e-pad ar veaj… Spi am eus e adwelin anezho un deiz bennak !\nO soñjal ober un nebeut souezhadenoù er skolioù emaon bremañ… Sellit mat e porzh ar skol ! Ahah !\nD'an 12 a viz ebrel,\nDistroet on e Breizh a benn ar fin! Divizet am eus adwelet an dud a-raok distrein er ger...\nBet on bet da welet un nebeut mignoned evit sikour anezhe en o jardin.\nUr vaouez eus Bro Dreger he deus degemeret ac'hanon er ger ha displeget din un tamm eus he vuhez, Gabrielle a oa he anv :\n811_1828&autoplay=0&autoreplay=0&showtime=1" width="200" height="20" bgcolor="#FFFFFF"> 811_1828&autoplay=0&autoreplay=0&showtime=1" />\nKroget am eus d'ober tro ar skolioù. Kontadennoù hag istorioù a zo bet eskemmet!!\nSetu ur foto eus skol diwan Dinan:\nHa skol Diwan Kommanna:\nDegemeret on bet mat, ha gant goulennoù e-leiz...\nKanaouennoù brav a zo bet kanet din :\nSetu unan eus Rostrenn:\n811_1834&autoplay=0&autoreplay=0&showtime=1" width="200" height="20" bgcolor="#FFFFFF"> 811_1834&autoplay=0&autoreplay=0&showtime=1" />\nHag unan eus Kommanna:\n811_1835&autoplay=0&autoreplay=0&showtime=1" width="200" height="20" bgcolor="#FFFFFF"> 811_1835&autoplay=0&autoreplay=0&showtime=1" />\nKenderc'hel a ra va zroiad skolioù. Frommet ha laouen on o distrein e bed ar brezhoneg!\n23 a viz ebrel 2014,\nKenderc'hel a ran an droiad e skolioù Breizh,\nDinan, Kergrist-Moelou, Rostrenn, Karaez, Kommanna, Lannilis, Gwitalmeze, Kleder, Kastel-pol, Lesneven, Sant-Martin war ar maez, Landerne, Kraon, Tregon, Gourin... Kemper, An Oriant, Sant-Brieg...\nGoulennoù a bep seurt e vez savet ouzin.\nPelec'h out bet ?\nPeseurt loened peus gwelet ?\nPlijus e oa ar veaj ?\nPeseurt yezh peus komzet ?\nPelec'h peus kousket ?\nPegen plijus eo adwelet bugale o deus kresket un tamm!! Ur souhezhadenn a ran bep noz d'ar vignoned. Darn anezho a zo brezhonegerien. Laouen on da gomz yezh breizh adarre.\nGwelet m’eus un den a ra gwerennoù gant pri, "ur poder". Setu fotoioù e labour :\nBet on bet e ti Elise ivez. Ar vaouez-se he deus desket din un nebeut kanaouennoù. Graet he deus krampouez evidon. Mat-tre e oant gant kaotigel mouar.\nPlijet eo bet Elise o lakaat kerniel ar c'havr war he fenn !\n77 vloaz a zo gant Elise ha startijenn e leizh a zo ganti!\nSetu kanaouenn Elise...\n811_1863&autoplay=0&autoreplay=0&showtime=1" width="200" height="20" bgcolor="#FFFFFF"> 811_1863&autoplay=0&autoreplay=0&showtime=1" />\nAman eman ur foto eus un teñzor kavet war an hent. Diskouezet e vez bremañ er skolioù :\nKanaouennoù e-leiz a zo kanet din gant ar vugale:\nsetu unan eus skol diwan Guitalmeze ( Gavoten gant ar re CM)\n811_1839&autoplay=0&autoreplay=0&showtime=1" width="200" height="20" bgcolor="#FFFFFF"> 811_1839&autoplay=0&autoreplay=0&showtime=1" />\nSetu unan eus skol diwan Lesneven ( ar re CP)\n811_1860&autoplay=0&autoreplay=0&showtime=1" width="200" height="20" bgcolor="#FFFFFF"> 811_1860&autoplay=0&autoreplay=0&showtime=1" />\nChom a ra un nebeut kanaouennoù da kanan ha da selaou ha kontadennou da kontan a-raok lakaat ar sac'h-kein e-barzh an ti e Ploeuc-sur-Lié !\nD’ar sul 27 a viz Ebrel 2014\nErruet on er ger fenoz… Echu eo ar veaj...\nPegen laouen on gant ar veaj-se. Pegen plijus eo bet :\nKroget am eus e Bro Gembre gant un degemer dispar. Al liamm etre ar brezhoneg hag ar c’hembraeg a zo ken tost… Prantadoù brav kenañ am eus bevet er skoliou ha gant an dud. Diaes eo bet din kuitaat bro Gembre.\nE bro Iwerzhon on bet war-lec’h. Chomet on nemet div sizhun du-se, en Donegal, ha kreñv eo bet an darempredoù gant ar sonerien hag ar c’honterien…\nE bro Skoz on bet goude-se. Ur sizhun war enez Skye, unan e enez Uist hag unan all e enez Lewis. An Natur he deus roet din kalz a energiez. Distreiñ a ran gant kerniel ur c’harv ha pluenn un erer… Ur bern kontadennoù nevez am eus klevet hag ur ganaouenn e pep yezh am eus desket (kembraeg, gouezeleg eus bro Iwerzhon hag eus bro Skoz…).\nDistroet on e bro Gembre e-pad ur sizhun evit ober ur souezhadenn da bugale tri skol.\nDistroet on e breizh e penn-kentañ miz ebrel. Chomet on peder sizhun war henchoù breizh evit adwelet ar vugale eus 17 skol. Respontet em eus d’o goulennoù ha kontet em eus istorioù nevez.\nSetu enroladennou ar vugale:\n811_1869&autoplay=0&autoreplay=0&showtime=1" width="200" height="20" bgcolor="#FFFFFF"> 811_1869&autoplay=0&autoreplay=0&showtime=1" />\n811_1872&autoplay=0&autoreplay=0&showtime=1" width="200" height="20" bgcolor="#FFFFFF"> 811_1872&autoplay=0&autoreplay=0&showtime=1" />\n811_1878&autoplay=0&autoreplay=0&showtime=1" width="200" height="20" bgcolor="#FFFFFF"> 811_1878&autoplay=0&autoreplay=0&showtime=1" />\nSouezhadennoù a bep seurt m’eus graet d’ar vignoned… Setu un nebeut fotoioù eus an nevez amzer e breizh…\nSetu enroladenn Elise barzh e liorzh !\n811_1866&autoplay=0&autoreplay=0&showtime=1" width="200" height="20" bgcolor="#FFFFFF"> 811_1866&autoplay=0&autoreplay=0&showtime=1" />\nSetu enroladenn ur plac'h eus bro Gembre a zo o chom e Menez-Aré, hag a gomz brezhoneg :\n811_1880&autoplay=0&autoreplay=0&showtime=1" width="200" height="20" bgcolor="#FFFFFF"> 811_1880&autoplay=0&autoreplay=0&showtime=1" />\nEchuet em eus ar veaj e Botmeur war lein meneziou Arre… Ur gouel kontadennoù a oa du-se ha klevet am eus un nebeut konterien. Unan anezho a zo brudet : Patrick Ewen... hag hennez eo an hini en doa roet din nerzh evit ober ar pezh a blij din em vuhez… Gwelet am eus anezhañ en-dro tost 20 vloaz goude ar wech kentañ…\n110 devezh on chomet war an hent ha 110 nozvezh on chomet e ti an dud. Skuizus eo cheñch lec’h bemdeiz met plijus eo memestra. Nozvezhioù dispar m’eus tremenet atav. Gwech ebet n’em eus gwelet skeudennoù an tele e-pad ar prantad-se. Gwelloc’h eo din bevañ hep tele, sikour a ra ac’hanon da vevañ an amzer vremañ... Gant spered disourci ur bugel eo brav ar vuhez. Ne c’hoarvez ket an traoù dre zegouez…\nDistroet on fenoz er ger, laouen va c’halon, va spered a zo war an hent atav, plijet on da dommañ va c’horf e-kichen an tan, brav e vo degemer an nevez-amzer el liorzh met prest on da genderc’hel gant raktresoù all !!!\nSkrivet e vo ul levr kontadennoù d’am soñj !! Ahah!!\nMersi deoc’h, plijus eo bet din kas keloù deoc’h ha labourat ganeoc’h!!\nKen ur wech all!!


Pajenn:Perrot - Bue ar Zent.djvu/166 - Wikimammenn\nPajenn:Perrot - Bue ar Zent.djvu/166\nJaoua a oa ginidik eus an Iverzon . Ober a reas e studi gant sant Pol, en Breiz-Veur, ha diskenn a reas gantan en Breiz-Izel. Douaran rejont en bro Talmeze. Bezan e oa gante beleien ha menec’h. Er vro-ze, e oa neuze eur c’hoat bras ; sant Pol hag e ziskibien a zavas ennan pep-hini e beniti.\nJaoua an evoa savet e hini e-tal eur feuteun, dour-sklêr ar garreg o redek anezi. Gwasan oa, an eienen-ze he\n↑ En galleg. Irlande, Hybernie, pe Erin.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/166&oldid=140410 »


Numidia a oa ur rouantelezh savet gant Massinissa en Henamzer, hag a badas etre 202 kent JK ha 46 kent J.-K. Edo e reter Aljeria a vremañ, stok ouzh rouantelezh Mauretania (Maroko hiziv ha kornôg Aljeria) er c'hornôg, ha proviñs roman Africa (Tunizia hiziv) er reter, ar Mor Kreizdouar en norzh, hag ar Sahara er su. Annezet e oa gant Berbered. Sellet e vez outañ evel ar c'hentañ Stad eus istor Aljeria. Da gentañ e oa ur rouantelezh emren ha da c'houde e teuas da vezañ a bep eil ur broviñs roman hag ur Stad sujet. Cirta (Constantine en amzer an drevadenn c'hall) e oa ar gêr-benn hag eno e voe kavet bez ar roue Massinissa.\nKartenn eus Numidia (war-dro 220 kent JK), a ziskouez rouantelezhioù Sifaks ha Gaia (tad Masinissa).\nNumidia he deus bet meur a roue. Ar re vrudetañ a zo Gaia (roue), Massinissa, Mikipsa, Jugurta, Juba Iañ, Juba II ha Ptolemaios. Berbered chomidik pe kantreer, an Numided a oa rannet e meuriadoù disheñvel. Re reter Numidia a raed Massylii anezhe (eus Mis Iles, Iles a oa tad-kozh-iou Massinissa) ha re ar c'hornôg a veze anvet Massaesyli.\nAr roue Massinissa, saver rouantelezh Numidia\nEn III kantved kent J.-K. e oa rannet Afrika an Norzh e teir Stad poblet gant Berbered : hini ar Maoured, hini Mauretania a oa etre ar Meurvor atlantel hag ar stêr Mulucha, hini ar Masaesyli er c'hreiz, eus ar stêr Mulucha betek ar stêr Amsaga, renet gant ar roue Sifaks, hag erziwezh, e reter Kartada, rouantelezh ar Massyli, etre ar stêr Ampsaga (Oued-el-Kebir) ha tiriadoù Kartada.\nEn em gannañ a reas ar Masaesyli hag ar Massylii e 203 kent J.-K. en Emgann ar c'hompezennoù bras e diwezh an Eil brezel punek. Goude se e tegasas Massinissa, penn ar Massyli, ur skoazell a-bouez da drec'h Republik Roma war Gartada. Massinissa a zeuas a-benn neuze da unvaniñ Numidia a rene neuze holl an douaroù etre ar stêr Moulouia er c'hornôg ha Cyrenaica er reter. Dont a reas a-benn da viret emrenerezh e rouantelezh o tennañ e vad gant finesa eus an eneberezh etre Roma ha Kartada. Massinissa a lakas e penn pep proviñvs ur gouarnour hag e penn pep meuriad un « Amokrane » (ar penn meuriad). Eguzul, dek den ennañ, a eilas anezhañ gant efedusted en e bolitikerezh hag en e velestradur. E-touez an dek kuzulier e oa tri eus e vibien : Mikipsa a rae war-dro aferioù zo en e lec'h, Gulussa, karget da ren an armeoù ha Mastanabal e karg eus teñzor ar roue. Krouiñ a reas pezhioù moneiz ma weled e benn. Mervel a reas Massinissa e 148 kent J.-K..\nJuba Iañ Numidia\nAdtapet diwar « https://br.wikipedia.org/w/index.php?title=Numidia&oldid=1839219 »\nKemm diwezhañ d'an 15 Mez 2019 da 13:44\nKemmoù diwezhañ degaset d'ar bajenn-mañ d'an 15 Mez 2019, da 13:44.


Júu ʼmɨ́ɨ e cacuo fidiée 1 Corintios 16\nMɨ˜ caseángꞌˊ jaléꞌˋ e ꞌnéˉ dseaˋ quiáꞌˉ Dseaˋ Jmáangˉ\n1 Jo̱ lana nifɨ́ɨˉɨ ꞌnʉ́ꞌˋ, dseaˋ rúꞌˋnaaꞌ, cuaiñ˜ quiáꞌˉ jaléꞌˋ e seáangꞌ˜naꞌ e ꞌnéˉ dseaˋ rúꞌˋnaaꞌ dseaˋ quiáꞌˉ Dseaˋ Jmáangˉ. Jo̱ e jo̱ ꞌnéˉ jméeˆnaꞌ lɨ́ꞌˆ laco̱ꞌ jí̱i̱ꞌ˜ e nɨcafɨ́ɨˆɨ jaléngꞌˋ dseaˋ quiáꞌˉ Dseaˋ Jmáangˉ i̱ seengˋ fɨˊ lɨ˜ se̱ꞌˊ Galacia. 2 Jo̱ laco̱o̱ˋ jmɨɨ˜ domiing˜, lajaangˋ lajaangˋ ꞌnʉ́ꞌˋ ꞌnéˉ nijmiñungꞌˋnaꞌ capíꞌˆ lɨ́ꞌˆ jial jí̱i̱ꞌ˜ e nɨcalɨ́ꞌˆnaꞌ e jmooˋnaꞌ ta˜. Jo̱ jaléꞌˋ e jo̱ ꞌnéˉ ꞌmeáˆnaꞌ e laco̱ꞌ mɨ˜ niguiéeˊe fɨˊ na, joˋ ꞌnéˉ faꞌ e niseángꞌˊguɨꞌ. 3 Jo̱baꞌ mɨ˜ niguiéeˊe fɨˊ na, nisɨ́ɨnˆn fɨˊ Jerusalén jaléngꞌˋ dseaˋ i̱ niguíingꞌ˜ ꞌnʉ́ꞌˋ, jo̱guɨ nicuǿøˆøre jiˋ lɨ˜ féꞌˋ e tab˜ óoˊnaꞌ có̱o̱ꞌr˜, jo̱ nicá̱rˋ jaléꞌˋ e nɨcaseáangꞌ˜naꞌ do quiáꞌˉ jaléngꞌˋ i̱ dseaˋ rúꞌˋnaaꞌ dseaˋ quiáꞌˉ Dseaˋ Jmáangˉ i̱ neáangˊ fɨˊ jo̱. 4 Jo̱guɨ song lajamꞌˆbaꞌ ꞌnéˉ e ninii˜ jnea˜ fɨˊ jo̱, jo̱baꞌ cuǿømˋ líˋ dsilíingˉ i̱ dseaˋ íˋ có̱o̱ꞌ˜ jnea˜ cajo̱.\nMɨ˜ caꞌɨ́ˋ dsíiˊ Paaˉ e nidsérˉ fɨˊ Corinto\n5 Jo̱ lajeeˇ e iuunˉ fɨˊ e ngóoˊo fɨˊ na, dseángꞌˉ ꞌnéˉbaꞌ e ningɨɨn˜n fɨˊ lɨ˜ se̱ꞌˊ Macedonia; jo̱ mɨ˜ ningɨ́ˋ e ningɨɨn˜n fɨˊ jo̱, jo̱guɨbaꞌ niguiéeˊe fɨˊ na fɨˊ Corinto. 6 Jo̱ jangámˉ nija̱a̱ˉ có̱o̱ꞌ˜ ꞌnʉ́ꞌˋ fɨˊ na co̱o̱ˋ tú̱ˉ jmɨɨ˜ lajo̱, o̱si jangámˉbɨ é ningɨɨn˜n lata˜ ji̱i̱ˋ güíiˉ. Jo̱ song lajo̱bɨ, jo̱baꞌ ꞌnʉ́bꞌˋ cuǿøngˋ líˋ jmɨcó̱o̱ꞌˇnaꞌ jnea˜ có̱o̱ꞌ˜ jaléꞌˋ e ꞌnéˉe lajeeˇ e iuunˉ fɨˊ e ninii˜i fɨˊ lɨ˜ jiéꞌˋ. 7 Jo̱ dsʉꞌ jnea˜, mɨ˜ niguiéeˊe fɨˊ na, jaˋ iin˜n e lɨco̱ꞌ ningɨɨn˜n cateáˋ lajo̱ có̱o̱ꞌ˜ ꞌnʉ́ꞌˋ, co̱ꞌ jnea˜ iin˜n e nija̱a̱ˉ huǿøbˉjiʉ có̱o̱ꞌ˜ ꞌnʉ́ꞌˋ fɨˊ na song nicuǿˉ Fidiéeˇ fɨˊ lajo̱. 8 Jo̱ dsʉꞌ jnea˜ ɨˊ dsiiˉ e nija̱ˋbɨ́ɨ fɨˊ la fɨˊ Éfeso cartɨˊ e jmɨɨ˜ e siiˋ Pentecostés, 9 dsʉco̱ꞌ lajeeˇ lana fɨˊ la, dsíngꞌˉ seaˋ fɨˊ quiéˉe e nijmee˜e lají̱i̱ꞌ˜ e ta˜ e nɨcangɨ́ɨnˋn quiáꞌˉ Fidiéeˇ, jo̱guɨ ta˜ dsiiˉ e guiʉ́bˉ nidsijéeˊ quiéˉe, nañiˊ faꞌ i̱ fɨ́ɨmˊbre seengˋ i̱ ꞌníꞌˋ níingˉ jnea˜.\n10 Jo̱guɨ song niguiéeˊ Timoteo fɨˊ na, jo̱baꞌ jmɨꞌúungˋnaꞌ e nilɨseeiñˋ guiʉ́ˉ có̱o̱ꞌ˜ ꞌnʉ́ꞌˋ, co̱ꞌ íˋ jmóorˋ ta˜ jí̱i̱ꞌ˜ laco̱ꞌ ta˜ jmóoˋ jnea˜ cajo̱ lɨ́ꞌˆ laco̱ꞌ jí̱i̱ꞌ˜ ta˜ e nɨcangɨ́ɨngˋnaaꞌ quiáꞌˉ Fíiˋnaaꞌ Dseaˋ Jmáangˉ. 11 Jo̱ co̱ꞌ lajo̱b ta˜ jmóorˋ, jo̱baꞌ jaˋ ꞌnéˉ e jøøng˜naꞌr uǿˉ, co̱ꞌ lɨ́ꞌˆ lɨˊ ꞌnéˉ e nijmɨcó̱o̱ꞌ˜baaꞌre có̱o̱ꞌ˜ jaléꞌˋ e ꞌnérˉ e laco̱ꞌ iuuiñˉ fɨˊ juguiʉ́ˉ lajeeˇ e jáarˊ e nijaꞌeer˜ jnea˜ fɨˊ la. Co̱ꞌ dseángꞌˉ nɨsɨjeemˇbaare co̱lɨɨng˜ có̱o̱ꞌ˜ jaléngꞌˋ dseaˋ quiáꞌˉ Dseaˋ Jmáangˉ i̱ caguiaangˉguɨ.\n12 Jo̱guɨ cuaiñ˜ quiáꞌˉ i̱ dseaˋ rúꞌˋnaaꞌ dseaˋ quiáꞌˉ Dseaˋ Jmáangˉ i̱ siiˋ Apolos, eáamˊ nɨcamɨ́ɨꞌ˜ɨre jmɨꞌeeˇ e nidsérˉ có̱o̱ꞌ˜ jaléngꞌˋ dseaˋ quiáꞌˉ Dseaˋ Jmáangˉ e nidsiꞌeer˜ ꞌnʉ́ꞌˋ, jo̱ dsʉꞌ lajeeˇ lana jaˋ mɨˊ caguiaˊ dsíirˊ faꞌ e nɨcangórˉ. Jo̱ dsʉꞌ lajo̱b nijmérˉ mɨ˜ li˜ e nicuǿˉ fɨˊ quiáꞌrˉ lajo̱.\n13 Jo̱ e labaꞌ fɨ́ɨˉguɨ́ɨ ꞌnʉ́ꞌˋ, dseaˋ rúꞌˋnaaꞌ dseaˋ quiáꞌˉ Dseaˋ Jmáangˉ, e contøømˉ ꞌnéˉ jmiñiingˇ áaˊnaꞌ; jo̱guɨ teáˋ síngꞌˋ yaang˜naꞌ có̱o̱ꞌ˜ e júuˆ quiáꞌˉ Dseaˋ Jmáangˉ e nɨjáꞌˉ calɨ́ngˉnaꞌ do; jo̱guɨ cajo̱ teáˋ teáangˊ óoˊnaꞌ jo̱guɨ cuǿøꞌ˜ bíˋ yaang˜naꞌ e laco̱ꞌ jaˋ nitʉ́ˆnaꞌ lají̱i̱ꞌ˜ e fɨˊ lɨ˜ nɨteáangˉnaꞌ. 14 Jo̱guɨ lajaléꞌˋ e jmooˋnaꞌ, jmeeˉbaꞌ e laco̱ꞌ jmiꞌneáangˋnaꞌ dseaˋ rúngꞌˋnaꞌ.\n15 Jo̱ nɨñíbˆ ꞌnʉ́ꞌˋ, dseaˋ rúꞌˋnaaꞌ, e jaléngꞌˋ dseaˋ sɨnʉ́ʉˆ quiáꞌˉ Estéfanas, íˋ laꞌuii˜ i̱ jáꞌˉ calɨ́ngˉ júuˆ quiáꞌˉ Dseaˋ Jmáangˉ fɨˊ latøøngˉ fɨˊ lɨ˜ se̱ꞌˊ Acaya, jo̱guɨ jaléngꞌˋ íbˋ cajo̱ i̱ jmóoˋ ta˜ jmɨcó̱o̱ꞌ˜ jaléngꞌˋ dseaˋ quiáꞌˉ Dseaˋ Jmáangˉ i̱ li˜ ꞌnéˉ quiáꞌˉ lajo̱. 16 Jo̱baꞌ jnea˜ iin˜n e nijméeˆnaꞌ nʉ́ʉꞌ˜baꞌ júuˆ quiáꞌˉ i̱ dseaˋ quiáꞌˉ Dseaˋ Jmáangˉ i̱ lɨ́ɨngˊ laco̱ꞌ i̱ dseaˋ sɨnʉ́ʉˆ quiáꞌˉ Estéfanas, jo̱ lajo̱b ꞌnéˉ nijméeˆnaꞌ cajo̱ có̱o̱ꞌ˜ jaléngꞌˋ i̱ dseaˋ i̱ jmɨcó̱o̱ꞌ˜ jo̱guɨ i̱ jmóoˋ ta˜ lajo̱.\n17 Jo̱guɨ iáamˋ dsiiˉ cajo̱ e nɨcagüɨlíingˉ fɨˊ la i̱ dseaˋ quiáꞌˉ Dseaˋ Jmáangˉ i̱ siiˋ Estéfanas có̱o̱ꞌ˜guɨ Fortunato jo̱guɨ Acaico, co̱ꞌ lɨ́ɨˊ lafaꞌ e nɨcagüɨlíingˉ ꞌnʉ́ꞌˋbaꞌ e nɨcagüɨlíingˉ íˋ fɨˊ la. 18 Dsʉco̱ꞌ jaléngꞌˋ i̱ dseaˋ na nɨcacuøꞌˊbre jnea˜ bíˋ e laco̱ꞌ nilɨꞌiáangˋguɨ dsiiˉ lɨ́ꞌˆ laco̱ꞌ la nɨcajméerˋ có̱o̱ꞌ˜ ꞌnʉ́ꞌˋ. Jo̱baꞌ catɨ́ɨmˉbaꞌ e nijmɨꞌgooˋnaꞌ i̱ dseaˋ i̱ lɨ́ɨngˊ laco̱ꞌ i̱ na.\n19 Jo̱guɨ jaléngꞌˋ dseaˋ quiáꞌˉ Dseaˋ Jmáangˉ i̱ seengˋ fɨˊ lɨ˜ se̱ꞌˊ Asia guiéiñꞌˊ júuˆ guicó̱o̱ꞌˇ quíiˉnaꞌ. Jo̱guɨ Aquila có̱o̱ꞌ˜guɨ dseamɨ́ˋ quiáꞌrˉ i̱ siiˋ Prisca có̱o̱ꞌ˜guɨ jaléngꞌˋ dseaˋ quiáꞌˉ Dseaˋ Jmáangˉ i̱ seángꞌˊ fɨˊ quiáꞌrˉ e laco̱ꞌ jmiféiñꞌˊ Fidiéeˇ, iáamˋ dsíirˊ e guiéiñꞌˊ júuˆ guicó̱o̱ꞌˇ quíiˉnaꞌ lɨ́ꞌˆ laco̱ꞌ catɨ́ɨngˉ e jmóoˋ dseaˋ quiáꞌˉ Dseaˋ Jmáangˉ. 20 Jo̱guɨ íingꞌ˜naꞌ júuˆ guicó̱o̱ꞌˇ quiáꞌˉ lajɨɨngˋ dseaˋ quiáꞌˉ Dseaˋ Jmáangˉ i̱ seengˋ fɨˊ la fɨˊ Éfeso. Jo̱guɨ mɨ˜ jiéꞌˋ jíngꞌˊ rúngꞌˋnaꞌ, jo̱baꞌ féengꞌ˜ rúngꞌˋnaꞌ e sé̱e̱ꞌ˜ guooˋ rúngꞌˋnaꞌ.\n21 Jo̱guɨ lana, jnea˜ Paaˉ jmoꞌˊo e júuˆ guicó̱o̱ꞌˇ la quíiˉnaꞌ có̱o̱ꞌ˜ guóoˋo ꞌñiáꞌˋbaa.\n22 Jo̱guɨ song seengˋ dseaˋ i̱ jaˋ ꞌneáangˋ Fíiˋnaaꞌ Dseaˋ Jmáangˉ, jo̱baꞌ dseángꞌˉ fɨˊ lɨ˜ ꞌlɨbꞌˆ catɨ́iñˉ. Jo̱ dseángꞌˉ e jáꞌˉbaꞌ e tɨˊ lɨ˜ nijáabˊtu̱ Fíiˋnaaꞌ Dseaˋ Jmáangˉ caléꞌˋ catú̱ˉ.\n23 Jo̱ mɨ́ɨꞌ˜ɨ Fíiˋnaaꞌ Dseaˋ Jmáangˉ e niꞌɨ́rˉ güeaꞌˆ quiáꞌrˉ fɨˊ lɨ˜ seengˋnaꞌ. 24 Jo̱guɨ eáamˊ ꞌneáangˋ jnea˜ ꞌnʉ́ꞌˋ lajɨɨngˋnaꞌ, dsʉco̱ꞌ lajɨɨˉbaaꞌ lɨ́ɨˊnaaꞌ dseaˋ quiáꞌˉ Fíiˋnaaꞌ Jesús.\nJo̱ lana catóꞌˊ e jiˋ laꞌuii˜ quiáꞌˉ Paaˉ e catɨ́ɨngˉ jaléngꞌˋ dseaˋ quiáꞌˉ Dseaˋ Jmáangˉ i̱ seengˋ fɨˊ Corinto.


Maranhão (stad) - Wikipedia\nBanniel Maranhão Ardamezioù Maranhão\nKêr-benn São Luís\nKêr vrasañ São Luís\nGorread 331 983,293 km² (8vet)\n6 714 314 (2012) (10vet)\n20 ann./km² (16vet)\nMDD (2005) 0,680 – etre (26e)\nKod ISO 3166-2:BR BR-MA\nTraezheg e Maranhão\nStad Maranhão a zo unan eus ar 27 unanenn gevreet a zo e Brazil, hag eus an 9 a zo e rannvro an Nordeste. São Luís eo ar gêr-benn, hag Açailândia, Imperatriz, Timon ha Caxias eo ar c'hêrioù a-bouez all. Er reter dezhi e kaver stad Piauí, Tocantins er mervent, Pará er c'hornaoueg hag ar Meurvor Atlantel en norzh.\nPeurvuiañ e lavarer e teu an anv "Maranhão" eus an anv roet gant an henvroidi d'ar stêr Amazon a-raok donedigezh tud Europa. Darn a lavar ez eus darempred gant stêr Marañon e Perou.\n(pt) Lec'hienn ofisiel gouarnamant stad Maranhão\nAdtapet diwar « https://br.wikipedia.org/w/index.php?title=Maranhão_(stad)&oldid=1813290 »\nKemmoù diwezhañ degaset d'ar bajenn-mañ d'an 7 Kzu 2018, da 18:39.


l'Ouest en mémoire - D'an nav vloaz d'an aod ha da pevarzek vloaz d'an uzin [Dès neuf ans à la grève et en usine à quatorze ans]\nMédiathèque Fiche média D'an nav vloaz d'an aod ha da pevarzek vloaz d'an uzin [Dès neuf ans à la grève et en usine à quatorze ans]\nAnna Colin he deus bevet a-hed he buhez er C'hap Sizun e-tal Gwaien, ur vuhez stag ouzh ar mor hag ouzh toud al labourioù en-dro d'ar beskerezh. Kont a ra da Daniel Jekel buhez ar merc'hed er vro-se e penn kentañ an ugentvet kantved : labour ar vugale war an aod, ar goproù ha stad al labour evit ar merc'hed en uzinioù, an eurioù labour, ar pedennoù en uzin, buhez gwragez ar besketerien, o tresañ ar roedoù ha lakaat anezhe da sec'hañ... Un testeni war bed tud an arvor ha war stad al labour d'ar c'houlz-se.\nAnna Colin a toujours vécu dans le Cap Sizun près d'Audierne. Sa vie a été marquée par la mer et les activités liées à la pêche. Elle raconte dans cet entretien avec Daniel Jéquel la vie des femmes de cette région au début du XXe siècle : le travail des enfants à la grève, les salaires et les conditions de travail des femmes dans les conserveries, les horaires de travail, les prières communes à l'usine, la vie des femmes de pêcheurs, le ravaudage des filets... Un témoignage fort sur le milieu maritime et les conditions de travail de l'époque.\nDa ma barzek vloaz e oan aet da labourat d'an uzin, hag em boa renket kaout ul lizher deus ar maeri evit mont da labourat d'an uzin peogwir n'em boa ket triwec'h vloaz pa oan aet, a-raok driwec'h vloaz ne vezen ket bet en oad evit labourat. Ah ben, setu ni a re yaouank a ouie renkañ boestoù, renkañ boestoù a vez lakaet legumaj enne ha traoù neuze d'ar merc'hied bras da lakaat pesked er boestoù. Evel-se pa vez digoret ar voest, al legumaj a vez just e war c'horre ar voest. Setu ar voest a vez brav. Ha vez lakaet neuze gwinegr ha gwin gwenn ganto hag a-wechoù all e vez graet gant eoul ha pesked sklaer... ma vez ar pesked fresk e vez lakaet eoul ha ma vez ar pesked un tammig... machin... [bousoc'h] e vez lakaet gwinegr ha gwin gwenn er boestoù.\nMet penaos ho peus renket kaout ur baper deus ar maeri peogwir n'ho poa ket triwec'h vloaz ?\nMet n'em boa ket triwec'h vloaz peogwir a-raok... ne vez ket kemeret bugale a-raok triwec'h vloaz [bezañ zo lod ?]\nN'eo ket pevarzek vloaz e oa d'ober...\nAh me a oa aet da bevarzek vloaz hag re all a oa aet ivez, met ul lizher deus ar maeri a renker kaout a-neuze evit mont a-raok triwec'h vloaz da labourat.\nYa. Me n'em boa ket ma lod, me n'em boa ken pemzek gwenneg an eur pa oan aet. Pemzek gwenneg an eur ne oa ket kalz a dra da neuze. Ha pa oan bet ur bloaz gant pemzek gwenneg a oa augmentet din neuze pevar real e-giz a re vras. Ha goude-se em eus bet atao ma lod.\nHa fi a rae memes kont eur evit ar re vras ?\nAh ya, memes tra ! Memes tra, nemet e oa diaesoc'h d'ar merc'hied bihan e-giz eta d'ar merc'hied yaouank. Ar re-se a [ ] en o sav e-lec'h ar merc'hied vras, ar re a oe o labourat evel just a veze azezet.\nAbalamour da betra ar merc'hied yaouank a chome en o sav neuze ?\nAh ben peogwir ne ouient ket mat anezho da lakaat pesked e boestoù. An dra-se a renk bezañ desket deoc'h a-raok ma yet etre an daol da labourat da lakaat pesked e boestoù, peotramant n'ho peus ket droet da vezañ o lakaat anezho e-touesk... e-kichen [ ] hag e ouiec'h ar mod da labourat. Hag int a zeske deoc'h ha fi a rae war he lerc'h e-giz hi met ne ret ket memes... an dra-se ne zeskec'h ket e memes devezh.\nNann evel-just ! Hag ur bern eurioù war-lerc'h pa vec'h en uzin e giz-se ?\nAh ben, da seizh eur a-wechoù ac'h emp da gomañs d'ar mintin hag a-wechoù all d'eizh eur, an dra-se a zepante deus al labour. Hag a-wechoù a veze hanternoz pa echuemp alies. Hag a-wechoù all abretoc'h hag a-wechoù all diwezhatoc'h.\nDiwezhatoc'h evit hanternoz ?\nOh ya ! Oh ya, betek ma vez al labour a renke bezañ graet. A-wechoù a vez labour d'ober hag a renk bezañ graet d'ar memes devezh ha ma ne vez ket dav ober er memes devezh, ah ben, e yer d'ar gêr kentoc'h.\nNeuze ho poa ur bern eurioù supplémentaires neuze ?\nSupplémentaires ? Da neuze ne oa ket supplémentaires e-giz ma zo bremañ ! Nann, gant ar memes paeamant ! Met muioc'h [ ] paeet bep pemzek deiz. Ha ganeomp e vez firet da gaout mone evel-just ha da gas anezho d'ar gêr ! Hag a-raok mont d'an uzin n'em boa ket nemet nav vloaz hag e oan aet da labourat evit sikour va re e-barzh an aod o tespign bezin hag gant gravazh da gas anezho war c'horre an aod. Hag e oan yaouank a-walc'h [ ] hag em eus bet renket d'ober hag oblijet d'ober !\nSetu e renkec'h mont e-barzh an aod da serriñ ar bezin ?\nAh ya sur, ya ! E renken mont en aod ivez.\nHag ar re-se a veze digaset pelec'h ?\nMet ma zad neuze a ramase ar re-se ha goude se ma breur ha me neuze a-wechoù, peotramant ma moereb a oe da sikour a ouie gant gravazh hag un all a veze gant ar forc'h neuze o kargañ anezho.\nHag ar bezin a veze dastumet evel-se, an dra-se a servije da bezinañ an douaroù, peotramant?\n[Da ] ha d'ober soud. Ar re-se n'int ket bet serret, ramasset. A-wechoù e teue glav hag ar bezin a veze serret a-raok ma vezont glebet hag e vezemp buan-buan o klask ramas anezho a-raok ar glav. Ha goude e vezont ramaset neuze, hag e vezont lakaet e bernigoù bihan aze e-giz-se ha goude se e vezont berniet en ur pezh mell bern bras pa vezont sec'h. Ha pa vezont sec'h, pa vez achu neuze an hañv neuze a-benn miz Gwengolo, war-dro penn kentañ miz Gwengolo a vezont devet gant ur forn ; ur forn gant mein aze, un hir a vez dek torzh e-barzh dispartiet [ ]. Ha setu e vezomp neuze tro pemzek deiz atao o teviñ ar soud, o teviñ ar bezin.\nMet an dra-se a oa tenn evit teviñ anezho, nann, e oa moged ?\nYa sur, n'eo ket ar moged. A-wechoù a veze moged hag a yae en da lagad sur a-walc'h e oa tenn sur ! Ne oa ket moien memes da chom er moged surtout p'emañ tost. P'emañ pell a-walc'h ne sante ket kement met pa oa skoet enni, skoet er forn e giz-se hag en tan, ha ben, n'eo ket brav o chom dre aze !\nHa setu eo al ludu eo a rae ar soud ?\nYa, al ludu ha goude-se ar re-se a vez roet pifonoù, hag a vez roet ur pif da daou neuze a bep tu d'ar forn hag e renkent mesket ha goude-se e vezont pladet gant un drañch e-giz-se.


Danevell 17 (live Lennegezh lise) - Gouloù an amzer (Skrid)\nDanevell 17 (live Lennegezh lise)\nGouloù an amzer\nPemp gwech e sonas ar pellgomz a-raok da Varina mont da respont :\n« Ya, petra 'zo ? »\n« Poent bras eo deoc'h dont amañ, dale 'vo ganeoc'h adarre ! » A huchas an Aotrou Pennfoll, an den e karg eus bannerezh ar fuzeenn Pinter III . Evit an afer-se e oa ret da Varina mont, gant pevar mignon dezhi, war ar blanedenn Veurzh d'ober war-dro ar mekanikoù bet kaset di tri bloaz a oa, er bloavezh 2097 da 05:32;24, eur Greenwich.\nDiouzhtu e savas Marina, ar gwir a oa gant chef , lesanvet e-giz-se gant an holl bremañ. Peder eur hanter diouzh ar beure e oa dija ha da bemp eur e oa d'en em gavout er Central Park , anvet Kemper gwechall, a-raok d'an Amerikaned dont da Vreizh e-kerz ar c'hwec'hvet brezel-bed e 2022. Lakaat a reas he dilhad stil Monica Lakers (he doa kemeret plas Claudia Schiffer, a oa marvet er bloavezh 2045 dre fazi ar volekulenn Lifeton, a zo sañset hiraat ar vuhez a 55 bloaz en ur chom en ur stad dereat, met en tu fall oa bet lakaet ar pil). Brav e oa Marina da welet, rak ur paotr a oa o sellet dre prenestr he zi zoken, evit gwelet anezhi oc'h en em wiskañ. Siwazh, da bemp eur dek ez eas Marina kuit, dale bras ganti, huchal a rafe ar chef c'hoazh.\nDres pa erruas Marina, un hanter eurvezh war-lerc'h, e tregernas ur pezh mell youc'hadenn en he divskouarn, met buan e tremenas dre ma ne chome ket kalz amzer a-raok loc'hañ kuit.\n« Prest out ?a lavaras Tony Reynolds d'e vignonez vrasañ Nelly Warrington.\n- Ya, met d'am soñj e vo aesoc'h va freñv ur wech erru war Veurzh ! »\nA-greiz-holl e erruas Thomas Norris gant Marina ha James Slatter. Setu ar strollad en e bezh.\n« Bannerezh ar Pinter a-benn dek munutenn ! »\n« Ret eo deomp mont er c'hombod 6... ! » a lavaras James.\n« Deomp buan neuze... » a grogas Tony pa sonas kloc'h an disparti !\n« Driiiiiiiiiiiiiiiiiiiiiiiiiiiiiiiiiiiiiiiiiiignnnnnn POENT EO MONT, PEP HINI EN E BLAS !... »\nTrouz ebet ken...\nRet e oa mont kuit, hag ar pemp lakepod a oa aet d'o flas.\nDek..., nav..., eizh..., seizh..., c'hwec'h..., pemp..., pevar.., tri..., daou..., unan..., MANN...\n« Setu, aet omp ! Diaes eo bet gant dale Marina... Met dre chañs hon doa goulennet ganti bezañ amañ abretoc'h !a lâras Tom evit lakaat an holl da c'hoarzhin.\n- Gwir eo ! Met labour 'vo, arabat deomp pakañ re a zale, ret eo bezañ prest pa erruimp war ar blanedenn. Lâret ez eus bet din ouzhpenn ne vefe ket trawalc'h a aer er fuzeenn evit c'hwec'h den, na gasit Marsian ebet ganeomp neuze !a c'hoarzhas James.\n- Gouest 'vefe Marina d'en em dommañ ouzh unan !a gendalc'has Tony.\n- Merzet em eus e vez bepred ur paotr o sellet ouzhin me oc'h en em wiskañ dre prenestr e di. Met gwashoc'h 'zo : me gav din e vez o spiañ an traoù a ran, e kêr, er central, e ti ma zud... ha me oar-me !a grogas Marina, tost dezhi huchal.\n- Marteze ez eo unan eus an TNASA (The New American Secret Army). Gouest int d'en em silañ e pep lec'h, en ur familh zoken, goude bezañ cheñchet traoù en o follennoù ofisiel, a gendalc'has Tom. »\nDen ne lavaras netra, pa soñjent e oa bet gouest an den-se d'en em silañ er central, e-touez aozerien ar gefridi-mañ. C'hoarvezet e oa bet un dra a seurt-se d'ar bemzek a viz Mezheven 2010 c'hoazh, da lâret eo dek vloaz ha pevar-ugent a oa, gant ar fuzeenn c'hall L'informateur 23 ; lâret ez eus bet e oa bet un den eus an DUF (Destruction des Utilitaires Français), pe ar FUD (French Utilities Destruction) oc'h irienniñ er fuzeenn. D'ar mare-se ne oa ket kaoz eus an TNASA c'hoazh. Ret e oa d'ar fuzeenn-se mont war Veurzh, met re a dud oa enni, setu, dre ma oa bet staliet ur sistem surentez evit chom hep leuskel an dud da vervel en ur c'houzañv dre vank a oksigen, e tarzhas ar mekanik a-bezh. Sot eo bet an Amerikaned o kemer ar memes plegoù, met dre ma oa aet ar maout gant Bro-C'hall e-keñver an deknologiezh er bed, o deus choazet ober dres evelto; da lâret eo e vije c'hoarvezet ar memes tra gant ar Pinter III ma vije bet unan all gant ar pemp loustig. Aon bras o doa holl, ken e lâras Tony, kement ha frealziñ an dud : « Marteze e c'hellimp mont da evañ ur banne evit lidañ hor c'hwitadenn ?\n- Ya, echu ober goap ouzh Marina, poent eo komz siriusoc'h; an holl betek ar bar !a huchas Tom en ur c'hoarzhin. »\nDegaset oa bet ganto pep a voutailhad Patxaran, evaj brudetañ Bro-Euskadi ; ar vro-se he doa aloubet Bro-Spagn e-pad ar c'hwec'hvet brezel-bed, dre ma oa bet un emglev etre Amerika ha Bro-Euskadi. Pep tra 'oa cheñchet er bed met ar vuhez 'oa ar memes hini, ar soñj-se dres a droe e penn an holl er fuzeenn. Choazet e oant bet evit mont du-se rak, a-raok dezho bezañ dilabour, e oant bet klaskourien. Klask a raent gouzout hag-eñ e oa, pe ne oa ket buhez war planedennoù all ar galaksi. Siwazh, gant ar c'hwec'het brezel-bed oc'h ober e reuz, gant Bro-C'hall aet da zistrujañ Amerika, e oa bet kollet o eostad titouroù. Setu pa oa erruet listri Amerika evit aloubiñ Bro-Frañs, ne oant ket bet evit chom en ur vro o vont da netra. E Brest oant en em gavet da gentañ, ha war-lerc'h e oant skarzhet betek Kemper. Ar gouarnamant gall en doa laosket e blas gant Amerika nevez, cheñchet ganto anvioù pep kêr hag ar yezh. Met, chom a rae c'hoazh terroristed c'hall o kejañ gant terroristed spagnolat. Bez' e oa ur strollad all zoken, Amerikaned ennañ, hag a glaske kas da netra raktresoù ar central, an TNASA a veze graet anezhañ. Meur a dro o doa klasket kas ar strollad d'an traoñ en ur lakaat bombez. Kreñv e oant deuet da vezañ hag ul lec'h diasur 'oa ar central bremañ, setu perak e veze diwallet muioc'h-mui tud ar central da virout na vije distrujet ar raktresoù. Ur gefridi bouezus e oa evit an holl, lakaat o huñvre da vont war-raok : sellet pizh ouzh ekosistem Meurzh, ha piv oar ouzh hini planedennoù all war-lerc'h.\n« Un dra iskis 'zo vont da c'hoarvezout, a lâras James.\n- Deuit amañ buan !, a gendalc'has-eñ. » Pa zegouezhas an holl e oa re ziwezhat !\n« Gwelet 'm eus ur voullenn sklêrijenn o tont war hon tu... » a zisplegas James.\nDen ne grede anezhañ ken. Ur wech c'hoazh e oa aet da sot : gwelet a rae droug e pep lec'h, met aze e oa bet souezhus e glevet adarre o komz evel pa vije bet un dra spontus. A-greiz-holl e sonas kloc'h ar mank oksigen; neuze ez eas Marina da zigeriñ ur voutailhad oksigen, hag hi a ouie petra 'c'helle c'hoarvezout : « Gra buan Marina !a huchas James, ar c'hwezenn war e dal.\n- Sell ! War elum emañ ar gouloù ruz, pezh a dalv e vank oksigen !a lâras buan Tom.\n- Ya, gwelet a ran, met ma vank oksigen e c'hellimp tarzhañ forzh pe boent !!!a ouelas Nelly.\n- O prederiañ edo Tony : Ne c'hell ket bout, trawalc'h a oksigen a oa evit ur sizhunvezh, ha n'hon eus graet nemet an tri c'hard eus ar veaj. Diskenn a rin da sikour Marina; ma teuomp a-benn da gavout petra eo ar gudenn e lârin deoc'h dre ar radio B. Met evit c'hoazh, lârit d'ar central petra c'hoarvez ha klaskit kaout titouroù evit gouzout petra 'zo kaoz.\n- Neuze, Tom, mont a ri betek ar radio A, e-keit ma vin gant Nelly o tiwall ar c'hombod-mañ. »\nUn hanter eurvezh goude edo an holl asambles er c'hombod 6. Marina 'grogas da lavaret :« Ne chom boutailhad oksigen ebet ken !\n- Ha Tom da genderc'hel :\n- Gant ur gudenn emañ ar radio A : ne zeuan a-benn da gomz nemet gant gallegerien, ha lavarout a reont n'eus forzh petra : envel a reont ac'hanomp L'informateur 23, ha pa 'm eus goulennet ganto pe zeiz 'oa o deus lâret e oamp er bloavezh 2010, en ur gemer ac'hanon evit unan sot.\n- Met, marteze ez......a grogas James. Pa zifoufas un den eus un toull du er c'hombod.\n- Peoc'h ! D'an TNASA eo ar fuzeenn-mañ, bremañ, na fiñv....... »\nKloc'h an oksigen a sonas adarre !\n© 1995-2002 Laurent Hunaut, Embannadurioù an Hemon, Skolaj Diwan, straed Gay Lussac, F-29480 ar Releg Kerhuon, Breizh, Europa.


Labour-douar ha bevañs - Site officiel du Parc naturel régional d’Armorique\nAccueilOberoù ar ParkKefridiezhoù ar ParkEkonomiezh padusLabour-douar ha bevañs\nA-bouez eo al labour-douar evit Park natur rannvroel Arvorig peogwir e tegas kempouez d’an ekonomiezh, d’an endro naturel ha sokial. Divizet eo bet gant ar Park sikour ul lodenn deus al labourien-douar a labour en un doare hengounel oc’h implij doareoù d’ober a viskoazh hag a zalc’h un tamm labour war ar maez. Ne c’heller ket ober hep al labourerien-douar war ar maez. Labour ar Park a zo broudañ, ambrougañ, dougen ha brudañ an holl raktresoù hag intruduioù padus o toujañ d’an danvezioù naturel ha d’an dremmvroioù. Ar Park a gustum aesaat ar filierennoù boued.\nDiorren labour-douar ekologel\nSteuñvenn labour-douar-endro hag hin\nAmbrougañ a ra ar Park ouzhpenn 200 labourer-douar (30% deus ar plasoù labour-douar ) evit kenderc’hel gant o doareoù d’ober ma z’int dereat pe sikour cheñch anezho ‘benn gwareziñ an endro, ar vevliesseurted, an doureier hag ar meteier naturel , (dreistholl al lannegoù hag an tachennadoù gleb). Karget eo ar Park da gas en-dro ur steuñvenn labour-douar-endro hag hin o kenlabourat gant sindikadoù diazadoù doureier. Ar c’henlabour-mañ en deus permetet sevel kontradoù diwar-benn diarbennoù labour-douar-endro hag hin (MAEC) gant al labourerien-douar war gasimant 40% deus ar gorreadoù labour-douar talvoudus (SAU) a zo war ar Park.\nKonkour war ar pleustroù labour-douar-ekologel\nKenurzhiet ‘vez ivez gant ar Park asambles gant sindikadoù diazadoù doureier Konkour Meur labour-douar ar pleustroù labour-douar ekologel hanternoz Penn-ar-Bed. Bep bloaz, ur juri a ro prizioù da labourerien-douar a glask tennañ gounid deus o douaroù en ur wareziñ ar vevliesseurted hag e tibabont falc’hat anezho pe sevel loened enno evit hen ober.\nDigolloù arc’hant evit gwareziñ an endro\nE 2020-2021 e vo roet digolloù arc’hant da saverien loened Menez-Are a skoazello gwareziñ an endro (PSE). An digolloù-mañ a vez graet ‘diabarzh Steuñvenn ar vevliesseurted. Ar pal a zo enebiñ ouzh digresk ar vevliesseurted e tachennadoù gant labourerien-douar en ur vrudañ an doareoù d’ober a warezo an douaroù, an doureier hag a adsavo ar vevliesseurted er meteier dour ha gleborek.\nDerc’hel kont deus kemm an hin\nRet eo labourat evit ma kouezhfe kempouez ar plasoù labour-douar gant cheñchamant an hin hag ar gwellañ ma c’hellont. Set’ aze diazez ar program europat INTERREG a zo Breizh’hin e anv a vo Park Arvorig ennañ.\nPalioù ar steuñvenn a zo :\nGraet e vo studiadennoù evit gellout skeudenniñ ar c’heñchamantoù a vo e dremmvroioù ar Park diwar kemm an hin. Penaos e kemmo ar maezioù ?\nSikour an dilennidi, an annezidi hag an dud a labour war ar Park, dreistholl al labourerien-douar da sevel oberoù boutin a sikouro da azasañ ouzh cheñchamant an hin.\nArnodiñ ha prouiñ oberoù boutin evit azasañ dre chanterioù stur. An arnodennoù-mañ a vo graet war o zro ha brudet dreist steuñvenn ar programm LIFE hag evit hen ober e vo kenlabouret gant Strollad labourerien-douar viologel Penn-ar-Bed (GAB29) hag diazezadur publik tiriadel diazad ar stêr Aon (EPAGA).\nPourvezioù ha danvez mat a zo er vro koulz profitañ evit debriñ boued produet tost. Set’ aze ar pezh a glask brudañ ar Park abaoe bloavezhioù. Klask a ra adlec’helaat ar produiñ ha lakaat nes al labourerien-douar hag ar vevezerien. Kemer a ra perzh e steuñvennoù boued tiriadel a sell ouzh tiriad ar Park ha dreistholl er steuñvenn a ra departamant Penn-ar-Bed war he zro.\nAn amredadoù berr\nAr Park a bled gant brudañ ar broduerien lec’hel o deus skiant-prenet evit produiñ boued mat. Ar merk Talvoudoù ar Park a zo ennañ nemetken saverien kig dañvad. Emaer o studiañ penaos reiñ ar merk da broduerin all (kig bevin, louzeier, boued ar mor)\nAr steuñvenn FOCAL, ur sell a-stroll war ar filierennoù boued\nAr Park a zo e labour lakaat an dud da brederiañ a-stroll evit gouzout penaos diorren filierennoù saout laezh ha saout kig gant labourerien-douar a lako o saout da beuriñ. Ar preder a rank sellet pizh ouzh c’hoantoù ar vevezerien ha strategiezhoù al labourerien-douar diouzh ar produioù labour-douar betek an dasparzhañ. Pal ar studiadenn a zo :\nGwelet ma z’eo posubl sevel ur filierenn laezh ha kig bevin diabarzh diazad bevañ Bro Brest gant labourerien-douar bihan.\nTermeniñ ur strollad labourerien-douar youlek\nTermeniñ an diazezoù evit ur filierenn lec’hel\nAl labour-mañ a zegaso danvez da ezhommoù ar pretierezh stroll. Ar stignad Agrilocal kaset en-dro gant departamant Penn-ar-Bed a zo e bal stagañ liammoù etre ar labourerien-douar hag ar besketaerien hag an dud a bren boued evit ar pretierezh stroll e Penn-ar-Bed.\nAr steuñvenn-se a zo kenarc’hantaet gant yalc’hadoù programm europat LEADER hag ar geveler a zo Sindikad diazad ar stêr Elorn.\nDont da vezañ peisant ha treuzkas an atant\nDremm nevez al labourerien-douar hiziv\nE Breizh hiziv ez eus 3 labourer-douar a ya kuit war o leve evit unan o kregiñ gant ar vicher. An hanter deus al labourerien-douar a zo ouzhpenn 50 vloaz. Un drederenn deus an dud a loc’h gant ar vicher ne deuont ket a familhoù a labourerien-douar hag an dud-mañ o deus ezhomm da vezañ ambrouget muioc’h hag e-pad pelloch, diouzh o raktres o tiwanañ betek ma vefent staliet da vat. An dud-mañ o deus diaezamantoù difer : Barregezhioù a vank dezho, n’o deus ket labouret pell a-walc’h ha n’o deus ket a-walc’h a skiant-prenet war ar vicher, diaes eo dezho kaout douaroù da labourat ha n’eo ket aes dezho kaout darempredoù gant al labourerien-douar all.\nUn dachenn labour-douar arnodiñ\nEmañ ar Park o sevel un dachenn labour-douar arnodiñ evit sevel loened evit ma c’hellfe un danvez-labourer-douar priziañ e youl hag e c’hoant kendelc’her gant ar vicher labourer-douar. Posubl ‘vo dezhañ kaout skiant-prenet war ar sevel loened da vat ‘barzh ur framm sur. Un doare da grennat war ar riskloù ha war ar font-arc’hant e-pad ur bloavezh (a c’hell bezañ kendalc’het betek tri bloaz d’ar muiañ). Bez e c’hello an den ober gant chatal an domani, savadurioù sevel loened, mekanikoù ha dafar. Bez e c’hello ober e vad deus kuzulioù ha skiant-prenet an deknikourien loened koulz ha re ensavadurioù al labour-douar.\nKevelouri evit staliañ plasoù labour-douar gant peisanted\nStignadoù zo evit sikour al labourerien-douar d’en em staliañ. Roet e vo lañs d’ur stignad nevez a zo ur gevelouri evit staliañ peisanted (CIAP) e Penn-ar-Bed. Ar gevelouri a vod tud a labour e bed al labour-douar (Strollad al labourerien-douar biologel 29, kreizenn an intruduiù evit brudañ al labour-douar hag ar maezioù e Penn-ar-Bed), kengevread ar beizanted , lise publik al labour-douar CMK) tud a labour ‘barzh an ekonomiezh sokial ha kengret (Chrysalide – Kevelouri oberouriezh hag implij e Penn-ar-Bed). Ar gevelouri a ginnig ur stummadur (Stummadur peisant ijinus) arc’hantaet gant Rannvro Breizh ha Pol Implij. Ar gevelouri a genurzho ha kas davet tachennadoù labour-douar arnodiñ. Dindan berr amzer e c’hello ivez kinnig portezañ evit al labourerien-douar.\nGouennoù loened deus Breizh\nGouennoù loened doñv deus Breizh a zo ken talvoudus evit ar vevliesseurted eget ar gouennoù gouez. E-barzh ar gouennoù labour-douar ez eus : ar saout du, an arvorikaned, ar saout melen, deñved Eusa, deñved ar Gerveur ha re Lannegoù Breizh, givri ar fozioù, ar moc’h gwenn, ar yer koukoug Roazhon pe ar gwenan du. En arvar int bet da vont da get goude an eil brezel bed pa grogas al labour-douar e Breizh da vezañ produadurour. Saverien loened ‘zo o deus divizet sevel en-dro gouennoù kozh ha kavet ‘vezont muioc’h mui e plasoù labour-douar a zo reizhiadoù ekonomikel yac’h.\nAn holl dud (saverien, treuzfurmerien ..) dibabet ganto labourat gant gouennoù kozh ar vro a zouj an endro ha sevenadur ar vro. Al lodenn vrasañ deus ar saverien a zo gwell dezho labourat e amredadoù berr. Produiñ, treuzfurmiñ ha gwerzhañ a reont o froduioù pe en o flasoù labour-douar pe er marc’hadoù.\nMirout ha brudañ ar gouennoù-mañ\nAbaoe 1990 e labour ar Park evit gwareziñ ar gouennoù labour-douar ar vro asambles gant ar saverien bodet e kevredigezhioù. Ar gefridi-mañ a zo blein abeg Domani Menez-Meur e Hañveg a vez savet ennañ an holl c’houennoù saout, deñved, moc’h ha kezeg. Diskouezet ‘vez al loened d’an dud ha kaset e vezont da saverien loened.\nAbaoe 2011 e kenlabour ar Park gant Kevread Gouennoù Breizh a zo e garg brudañ ha diorren ar sevel, ar produioù hag ar reizhiadoù labour-douar. Loened domani Menez-Meur a gemer perzh e c’henstrivadegoù labour-douar rannvroel pe broadel hag alies e vez roet prizioù dezho. Ar chatal a vez implijet alies evit kempenn meteier naturel an domani a pezh a ziskouez splann e c’hell kouezhañ kempouez gwarez ar vevliesseurted gouez gant gwarez bevliesseurted al labour-douar.\nAr Park a skoazell kevredigezhioù saverien loened. Abaoe 2016 e tegemer ar Park magerezh givri ar gevredigezh saveteiñ ha brudañ givri ar fozioù. Ar pal a zo kreskiñ niver ar broduerien formaj-laezh a ra gant ar ouenn-mañ evit brudañ he deus ar ouennad-mañ talvoudegezh ha sikour ar saverien da brenañ tropadoù givri prest da venniñ dibabet ha savet evit perzhioù mat o laezh.


Accueil / À la Une / Cedric Herrou harzet evit ar 7vet gwech…\nMaxime TOUZE 14 septembre 2017\n… ha dieubet goude an dalc’h dindan evezh. Seizh gwech dibaoe ur bloaz hepken. Chomet eo ouzhpenn 30 eurvezh memestra. Al labourer-douar ha stourmer e traoñienn ar Roya zo bet tamallet dezhañ da vezañ taget ha dalc’het un den a laka ar repuidi da dremen. Na souezhus an istor.\nAn den en deus douget klemm outañ zo un Etiopiad, oadet a 26 vloaz. E miz Gouere e oa bet degaset d’an archerdi gant Cedric Herrou ha pevar repuad. Merzet e oa bet gant tud kevredigezh Roya citoyenne e veze gwelet ingal ar repuad-se gant ar bagadoù repuidi a glaske tremen an harzoù. Komprenet o doa e lakae an dud da baeañ evit sikour anezho da dremen, da lavaret eo e veze aozet un trafik gantañ. Pellgomzet e oa bet d’an archerien evit herzel anezhañ. Met an archerien n’o doa graet tra ebet. Neuze e oa bet divizet ganto kas anezhañ d’an archerdi. D’an 31 a viz Gouere e oa bet kondaonet a eizh miz toull-bac’h.\nMet dibaoe en deus douget klemm ouzh Cedric Herrou evit an nebeud eurvezhioù e oa bet dalc’het gantañ ha tud all evit bezañ kaset d’an archerdi. Hervezañ e vije bet jahinet, gwallgaset ha gourdrouzet a vezañ drouklazhet. Dimeurzh e oa bet aozet un emgav etre Cedric Herrou hag eñ. Ha war a seblant ne oa ket gwall sklaer ar pezh a lavare an Etiopiad hervez breutaer Cedric Herrou. Anat eo e vez harellet Cedric Herrou. Dav eo gortoz petra a vo diviz ar prokulor, hemañ hepken a c’hall dibab ma vo kendalc’het an enklask pe disklêriet goullo an afer. Ma vez divizet kement-mañ e vo douget klemm gant breutaer Cedric Herrou evit ar gwallvrudañ.\nEmbannet o doa Kevre gwirioù Mab-den ha Roya citoyenne e-barzh ur gemennadenn o nec’hamant o welet peseurt toull-trap gros zo bet ijinet evit lakaat ar bec’h war Cedric Herrou. «Penaos e c’hallfe ar prokulerezh krediñ an hini zo bet lakaet en toull-bac’h abalamour da Cedric Herrou ? Pe ez eo un doare veñjañs pe gwashoc’h c’hoazh e vije bet broudet gant tud ’zo d’ober kement-mañ.»\nPartager la publication "Cedric Herrou harzet evit ar 7vet gwech…"\nCedric citoyenne Ethiopie france Herrou italie Nice réfugiés Roya\t2017-09-14


Pajenn:Le Clerc - Ma beaj Jeruzalem, 1902.djvu/180 - Wikimammenn\nPajenn:Le Clerc - Ma beaj Jeruzalem, 1902.djvu/180\ndomp hirie, ’vit pedi wardro ganimp, leaned ha leanezed euz a gement Urz a zo en Jeruzalem, hag ive beleien Grek-Unaned.\nKalz a belerined a doug etre o diouvræc’h kroazigo koat, a gasfont gante d’ar gær. Bean ’zo endeün eur *strollad hag a doug eur groaz krenn war ar skoa : strollad Belgiz, a zo anê seiz pe eiz.\nGoude an eil poz, e refomp seiz all en ruio Jeruzalem.\nAn dried a reomp eun nebeudig goude bean tremenet dindan *goarek an Ecce Homo. Hirie c’hoaz e zo aman *dinaou gant an hent, goude ma klaskaz ar Romaned kompezi anean gant bep sort atrejo. Dre aman e tremene traouiennik an Tiropeon, a ræ an disparti etre an Templ ha krec’hien ar Golgota. Ken sonn e oa aman ar c’hra, ma koueaz Jezus gant e groaz ’n eur disken anean.\nC’hwel breman, e traou ar c’hra, war hon dorn kle, eur vanel a deu euz a du al leuren-zakr. E-keñver al læc’h-man e koueaz lagad Jezus war e Vamm, a oa deut, harpet war bræc’h a Vadelen, ha war hini sant Yan, ’vit heuilh anean betek ar c’halvar. Semplan, ’vit-se, a reaz an Itron Varia ; ken mac’het e oa hec’h ene paour gant ar glac’har ! Eur chapelik savet aman gant ar gristenien gentan, chapel ar Zempladen, he deuz talveet d’imp gouzout pelæc’h e kavaz Jezus e Vamm, ha pelæc’h, dre ze, e tleer ober ar bevared poz euz Hent ar Groaz. Ar chapel-ze a zo breman, ’vel m’hon deuz laret, etre daouarn an Armeniaded katolik.\nAr bemped poz a reomp ’læc’h ma krogaz Simon a Siren en kroaz Jezus, evit sikour n’ean d’he dougen. O tistrei d’ar gær e oa, bet o labourat en e bark, an em\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/180&oldid=107901 »\nKemmoù diwezhañ degaset d'ar bajenn-mañ d'an 18 Gwe 2017, da 18:00.


Un douar fromus\nUr radell maen ha traezh\nN’eo Enez-Sun nemet un tamm linenn 1,8 km war an dremmwel, war-dro 8 km er-maez da veg ar Raz. Ha koulskoude ne c’haller ket tremen hebiou dezhi. Rak ret eo lavaret he deus ur sapre personelezh. Ul lec’h hep e bar eo Enez-Sun, e-maez an amzer hag ar bed, dindan taolioù an avelioù hag ar gwagennoù, ha heoliet e-pad an hañv. Stag mat eo an annezidi outi evel brennig, dizalc’h o spered ha brokus-kenañ war un dro.\nBamet e vezer a-raok dilestrañ ouzh troad an tour-tan gwer ha gwenn. E-pad an dreizhadenn eus Gwaien hag a-hed torgennoù ar C’hab ho po tro da zizoloiñ beg ar Raz en un doare nevez en ur dremen hebiou Tour-tan ar Wrac'h Vras. Ur wech dilestret e viot plijet da gentañ gant chikoù roz, melen ha glas ouzh tiez Kae ar Bempoulliz. War lod anezho ez eus skrivet emeur en un ostaleri mod ar vro lec’h ma c’haller debriñ legestr gant e vizied. A-dreñv ar chaoser hag ar renkennad savadurioù kentañ eo tamolodet an tiez a bep tu da straedoù kammigellek evit bezañ er gwasked diouzh an avel. Banelloù zo n’int ket ledanoc’h eget 85 cm. Peadra da lezel ur varrikenn da dremen, tra ken !\nPelloc’h eget ar porzh en em astenn al lanneg (6 m en hec’h uhelañ) a vez beuzet a-wechoù da-geñver lanvioù bras. N’eus gwezenn ebet e-mesk ar struzh raz-se. Ne weler nemet mogerigoù maen o tremen dreist an traoù all, trevadoù goudoret ganto. Dirak reier kizellet gant ar grignerezh emañ Tour-tan Goullenez a seblant bezañ o tiwall Chapel Sant Kaourintin. Enni e oa un delwenn eus ar sant a veze lakaet e gammell da dreiñ gant ar voraerien etrezek an tu ma felle dezho e c’hwezhfe an avelioù.\nHarozed war ar pemdez\nTud kalonek evit talañ ouzh an elfennoù, moraerien ampart ha stag ouzh o frankiz eo enezidi Sun. Implijet o deus ar perzhioù mat-se evit saveteiñ tud all... ha mont er Rezistañs. Da-heul galv an 18 a viz Mezheven 1940 ez eas ar 150 den dispont a oa war an enezenn davet ar Jeneral de Gaulle. Ar pezh a yae d’ober tost ar c’hard eus an emouestlidi gentañ !\nKuit a baeañ\nGant Colbert e oa bet diskarget tud Enez-Sun eus an tell war ar font pa gave dezhañ o doa trawalc’h a ziaesterioù abalamour da feulzter an natur war an enezenn.


Cléire - Wikipedia\nOileán Chléire in Éirinn\nCléire (Cléire pe Oileán Chléire en iwerzhoneg, Clear Island pe Cape Clear Island e saozneg) zo un enezenn war aod mervent Iwerzhon, e kontelezh Korkig.\nEn em astenn a ra war 3 km hed hag 1,5 km led, ha 125 den a oa o chom enni e 2006. Er Gaeltacht emañ an enezenn hag iwerzhoneg a vez komzet gant an darn vrasañ eus an annezidi. Ouzhpenn 1 000 a dud a oa o chom en enez a-raok an Naonegezh Vras.\nBigi a ya diouzh porzhioù An Scoil ha Dún na Séad (Baltimore), war an douar-bras, betek an enezenn.\nBrudet eo Cléire dre m’eo enni e oa bet ganet sant Ciarán, ha dre ma ro bod d’un niver bras a evned-mor (ereved du hag ereved beg hir, morvrini ha sataniged). Rinkined, delfined ha reuniged a gaver er mor tro-dro.\nLec’hienn ofisiel Cléire\nColáiste Phobal Chléire\nCape Clear Island - Europe for visitors\nAdtapet diwar « https://br.wikipedia.org/w/index.php?title=Cléire&oldid=1912589 »\nInizi kontelezh Corcaigh\nKemmoù diwezhañ degaset d'ar bajenn-mañ d'an 7 Her 2021, da 16:28.


Ekonomiezh | YA! Keleier e brezhoneg - kazetenn sizhuniek enlinenn\nKeleier » Ekonomiezh\nStaliet eo an embregerezh Grain de Sail e Montroulez. Ganti e vez fardet Kafe ha chokolad graet diwar produioù krai, reoù eus an dibab, hag enporzhiet betek Montroulez. Gwelloc’h e kavont ober gant produioù bio, hag o fal eo mont betek penn an dro-spered-se a dalvez da zoujañ ouzh an...\nENERCOOP : Ur faout er voger\nBetek-henn ne anaveze an dud nemet ur pourvezer tredan, EDF, hag ur rouedad skignañ, ERDF. Met abaoe nebeut e c’hell ivez pourchaserien all en em lakaat war ar roll. Anavezet mat eo ar c’hooperativ Enercoop e Breizh, ur stal a gustum pourchas d’an dud energiezh produet...\nUr raktres moneiz...\nAbaoe bloaz e labour ar gevredigezh MLK-Gwened war ur raktres moneiz lec’hel. D’an 18 a viz Gwengolo e oa bet aozet un devezh preder digor d’an holl. C’hwec’h moneiz lec’hel a zo o talvezout e Breizh dija. Seizh raktres all zo war ar...\nEus prener da bourchaser\nE miz C’hwevrer 2014 zo diwanet e soñj tud zo evel Alain Glon e oa ret en em strollañ e Breizh evit pouezañ kreñvoc’h war ar marc’hadoù. Ha setu krouet Redéo, ret eo, e miz Ebrel 2014, gant tud a bep seurt anavezet e bed greantel Breizh met ivez er skolioù-meur, e-touez ar...\nDeus ar frouezh d’ar c...\nE 1988 eo loc’het an avañtur gant Frank Le Villain, marc’hadour frouezh ha legumaj, c’hoant bras gantañ tennañ gounid eus ar frouezh na gavent ket perc’henn. Deus Kommanna eo deuet ar stal da chom war kumun Lokmaria-Berrien, nepell eus an Uhelgoad, e 2003. E 2008 e werzhe e stal da...\nChistr Breizh, evel-just.\nE 1920, goude bezañ graet a bep seurt micherioù, gwerzher moc’h, gwask avaloù a gêr da gêr, e kroge Edmond Guillet gant prenañ barrikennadoù sistr. 4 rummad goude e kendalc’h istor ar produiñ chistr e Guenrouet. E-kreiz ar bourk eo chomet ar stal ha kresket eo betek kemer kalz a...\nGant produioù ar vro\nA-viskoazh eo bet anavezet Breizh evit produiñ avaloù douar. E fin ar c’hantved tremenet zo deuet soñj da lod sikour peizanted ar vro, sanket don ma oant e enkadennoù ekonomikel al laezh hag ar c’hig-moc’h, gounid avaloù-douar evit en em dennañ gwelloc’h. Er bloavezhioù 90 e...\nBritt, ar mor hag ar bed\nGant Claude Chapelle, paotr Sant Malo, eo bet savet ar stal, e miz Mae 1998, kavet an anv, un diverradenn eus Brittany, al logo, ar poc’han, hag ar savadur, e Tregon. 18 vloaz goude he deus graet Britt he zoull en ur rannvro birvidik mat war an dachenn-se, eil rannvro e Bro-C’hall a-fet...


Ar Zizun Zantel - Le Diocèse de Quimper et Léon\nAccueil - Foi et culture bretonne – FEIZ - Aviel an deiz – Évangile du jour en breton - Ar Zizun Zantel\n1 C’hweh devez a-raog ar Pask, e teuas Jezuz da Vetani, el leh ma oa Lazar o chom, an hini e-noa Jezuz adsavet a-douez ar re varo. 2 Roet e oe eur préd en enor da Jezuz. O servicha e oa Marta, hag e oa Lazar unan euz ar re a oa ouz taol gand Jezuz.\n3 Kemer a reas Mari avad, eul luriad louzou-c’hwez-vad, eoul nard digemmesk a briz braz ; skuilla a reas al louzou-c’hwez-vad-se war dreid Jezuz, ha seha anezo gand he bleo. Karget e oe an ti a-béz gand ar frond.\n4 Neuze, e lavaras unan euz e ziskibien, an hini a oa o vond da werza Jezuz, Judaz Iskariot end-eün :\n5 — « Perag n’eo ket bet gwerzet al louzou-c’hwez-vad-se tri hant péz arhant, hag e vijent bet roet d’ar re baour ? »\n6 Komz a reas Judaz evel-se, n’eo ket abalamour ma oa chalet gand ar re baour, med dre ma oa eul laer : karget e oa euz ar yalh, hag e skrape ar péz a veze lakeet enni.\n— « Laosk anezi e peoh : greet he-deus kement-se da hortoz an deiz ma vin-me lakeet er béz. 8 Tud paour a vo dalhmad en-dro deoh, me a-vad, n’ho-po ket ganeoh da viken ».\n9 Padal, klevet o-doa e-leiz a Juzevien, e oa Jezuz eno, hag e teujont, n’eo ket abalamour da Jezuz hepkén, med ive evid gweled Lazar, e-noa savet a-douez ar re varo. 10 Neuze, e oe greet o zoñj frêz gand ar Veleien-Vraz : kas Lazar ive d’ar maro, 11 rag abalamour dezañ, e kuitee anezo kalz Juzevien, hag e kredent e Jezuz.\nYn 13, 21-33.36-38 (ABC)\n21 D’an eur ma oa Jezuz o tremen euz ar béd-man d’e Dad, hag e-pad ma oa ouz taol gand e ziskibien, e oe strafuillet en e spered, hag e tisklêrias frêz :\n– « E gwirionez, e gwirionez, e lavaran deoh : bez’ ez eus unan ahanoh o vond d’am gwerza ».\n22 Selled a ree an diskibien an eil re ouz ar re all, o klask gouzoud euz piou e komze.\n23 Bez’ e oa ouz taol, harpet ouz Jezuz, unan euz an diskibien, an hini a oa karet gantañ. 24 Sacha a reas Simon-Pèr e evéz, hag e lavaras dezañ :\n– « Goulenn euz piou ez eus ano gantañ ».\n25 Tostaad a reas eta an diskib ouz kalon Jezuz, hag e lavaras dezañ :\n– « Aotrou, piou eo ? »\n26 Respont a reas Jezuz dezañ :\n– « Bez’ ez eo an hini a roin dezañ an tamm bara emaon o vond da drempa ».\nHa kemeret an tamm-se, e roas Jezuz anezañ da Judaz, mab Simon Iskariot. 27 Kerkent ha kemeret an tamm gantañ, eh antreas Satan ennañ.\nNeuze, e lavaras Jezuz dezañ :\n– « Ar péz az-peus da ober, gra anezañ buan ».\n28 Med ne oe bet intentet gand hini e-béd euz ar re a oa ouz taol, perag e-noa lavaret Jezuz kement-se da Judaz. 29 Dre ma oa ar yalh gantañ, e soñjas lod anezo, e-noa lavaret Jezuz dezañ préna ar péz a oa réd evid ar gouel, pe rei eun dra bennag d’ar re baour.\n30 Kemeret gantañ an tamm, ez eas Judaz er-mêz raktal. Noz-dall e oa.\n– « Bremañ, ez eo en em zikouezet gloar Mab an Dén, hag Ennañ en em ziskouez gloar Doue. 32 Ha ma en em ziskouez gloar Doue e Mab an Dén, e tisklerio Doue ive ennañ e-unan gloar ar Mab ; hag e raio kement-se dizale.\n33 « Va bugaligou, n’emaon mui ganeoh nemed evid eur berr amzer c’hoaz.\nKlask a reot ahanon, hag evel m’em-eus lavaret d’ar Juzevien : « D’al leh m’ emaon o vond, ne hellit ket mond-c’hwi » ; deoh-c’hwi ive, e lavaran bremañ kemend-all ».\n36 Lavared a reas Simon Pèr dezañ :\n— « Aotrou, da beleh emaout o vond ? »\nRespont a reas Jezuz dezañ :\n— « D’al leh m’ emaon o vond, ne hellez ket bemañ dond d’am heul ; dond a ri d’am heul diwezatoh a-vad ».\n37 — « Aotrou, perag ne hellan ket mond d’az heul bremañ dioustu ? Rei a rin va buhez evidout ».\n38 Respont a reas Jezuz dezañ :\n— « Da vuhez a roi evidon ? E gwirionez, e gwirionez, e lavaran dit : ne gano ket ar hillog, a-raog m’az-po nahet ahanon teir gwech.\nMz 26,14-25 (ABC)\n14 En amzer-ze, ez eas unan euz an daouzeg, Judaz Iskariot e ano, da gaoud ar Veleien-Vraz, 15 hag e lavaras dezo :\n— « Petra a rofeh din a-walh, ma lakan Jezuz etre ho taouarn ? »\nRei a rejont dezañ tregont péz arhant.\n16 Ha diwar neuze, e oa Judaz o klask an tu da rei Jezuz dezo.\n17 Da zeiz kenta Gouel ar Bara-Dihoell, e teuas an diskibien da gaoud Jezuz, en eur lavared :\n— « E peleh az-peus c’hoant e vefe aozet dit préd ar Pask ? »\n18 Lavared a reas dezo :\n— « It e kêr da di an dén-man-dén, ha lavarit dezañ : « Lavared a ra ar Mestr : « Tost eo va eur. En da di eo, ez an da ober ar Pask gand va diskibien ».\n19 Ober a reas an diskibien evel m’e-noa Jezuz gourhemennet dezo, hag e oe aozet ar Pask ganto.\n20 Deuet an noz, e oa Jezuz ouz taol gand an Daouzeg. 21 E-pad ma oant o tebri, e lavaras :\n— « E gwirionez, e lavaran deoh : gwerzet e vin gand unan ahanoh ».\n22 Glaharet braz e oent, ha pep hini d’e dro da houlenn outañ :\n— « Daoust ha me e vefe, Aotrou ? »\n23 Respont a reas Jezuz :\n— « An hini e-neus lakeet e zorn er pladad asamblez ganin, hennez eo a werzo ahanon. 24 Mond a ra kuit Mab an dén, evel m’eo skrivet diwar e benn ; med gwaz-a-ze d’an dén ma ’z eo gwerzet Mab an dén gantañ ! Gwelloh e vefe bet d’an dén-ze chom heb dond war an douar ! »\n25 D’e dro, e houlennas Judaz, an hini a oa o vond da werza anezañ :\n— « Daoust ha me e vefe, Rabbi ?\n— « Lavaret az-peus-te da-unan ! ».\nYn 13, 1-15 (ABC)\n1 Araog Gouel Pask, o houzoud e oa deuet an eur evitañ da dremen euz ar béd-mañ d’e Dad, hag o veza karet e re hag a oa er béd, e karas Jezuz anezo beteg penn.\n2 Lakeet e oa bet dija gand an diaoul e kalon Judaz, mab Simon Iskariot, ez afe beteg gwerza Jezuz. 3 Gouzoud a ouie Jezuz e-noa lakeet e Dad pep tra etre e zaouarn dezañ, hag e oa deuet euz Doue hag e tistroe da Zoue.\n4 E-pad ar préd eta, e sav Jezuz diouz taol, e lam e vantell, ha kemeret gantañ eul lienenn, e lak anezi en-dro d’e zargreiz.\n5 Goude-ze, e skuill dour en eul lestr. Neuze, e stagas da walhi treid e ziskibien, ha da zeha anezo gand al lienenn a oa en-dro dezañ.\n6 En em gavoud a ra evel-se e-tal Simon-Pèr, ha lavared a ra hemañ dezañ :\n— « Te, Aotrou, gwalhi din va zreid ? »\n— « Ar péz am-eus da ober, ne ouezez ket bremañ ; diwezatoh eh intenti ».\n8 Lavared a reas Pèr dezañ :\n— « Nann, ne walhi ket va zreid din biken ! »\n— « Ma ne walhan ket ahanout, n’az-po lod e-béd ganin ».\n9 Lavared a reas Simon-Pèr dezañ :\n— « Neuze, Aotrou, n’eo ket hepkén va zreid, med ive va daouarn ha va fenn ! ».\n— « An hini eo bet gwalhet e gorv gantañ, n’e-neus ket ezomm d’en em walhi, nemed an treid : glan eo penn-da-benn. Glan ez oh-c’hwi ive, med n’ez oh ket oll ».\n11 Rag gouzoud mad a ree piou a oa o vond da werza anezañ. Abalamour da ze eo e lavare : « N’oh ket glan an oll ahanoh».\n12 Goude beza gwalhet dezo o zreid, ha gwisket e zillad en-dro, ez eas ouz taol, hag e lavaras dezo :\n–« Hag intent a rit ar pez am-eus greet deoh ?\n13 « Ober a rit ahanon : Mestr hag Aotrou, hag ema ar wirionez ganeoh, rag bez’ ez on. 14 M’am-eus-me, an Aotrou hag ar Mestr, gwalhet deoh ho treid, c’hwi ive a rañk gwalhi ho treid an eil d’egile.\n15 « Eur skwér am-eus roet deoh, evid ma reot, c’hwi ive, evel m’em-eus-me greet deoh ».\nPasion or Zalver Jezuz-Krist hervez sant Yann\nYn 18, 1 – 19, 42 (ABC)\n(Jezuz lakeet harz warnañ)\n1 Goude ar préd, ez eas Jezuz er-mêz, e ziskibien o vond d’e heul : mond a reas d’an tu all d’ar froud Sedron. Eno, e oa eul liorz : mond a reas enni gand e ziskibien.\n2 Judaz, an hini a oa o vond da werza Jezuz e oa anavezet gantañ al leh-se ive, rag aliez, en em gave Jezuz eno gand e ziskibien.\n3 En em gaoud a ra Judaz eno eta, e penn eur vandennad soudarded, ha gwarded kaset gand ar Veleien-Vraz hag ar Farizianed. Bez’ e oa ganto leterniou, torchou-goulou hag armou.\n4 Neuze, o houzoud kement a oa da hoarvezoud gantañ, ez eas Jezuz etrezeg enno, hag e lavaras :\n— « Piou emaoh o klask ? »\n5 Respont a rejont :\n— « Jezuz an Nazarean ».\n— « Me eo ».\nBez’ e oa ganto Judaz, an hini a oa o werza anezañ. 6 P’e-noa Jezuz lavaret dezo : « Me eo », ez ejont war o hiz, ha koueza d’an douar. 7 Adarre, e houlennas Jezuz outo :\n— « Lavaret am-eus deoh : Me eo. Mard-eo me eo emaoh o klask, laoskit ar re-mañ da vond kuit ».\nEvel-se, e teuas da wir ar gomz e-noa lavaret Jezuz : « N’am-eus kollet hini e-béd euz ar re az-poa roet din ».\n10 Neuze, e tennas Simon-Pèr ar hleze a oa gantañ, hag e skoas war mevel ar Beleg-Braz, o troha dezañ e skouarn dehou. Ar mevel-ze e oa e ano Malkuz.\n11 Lavared a reas Jezuz da Bèr :\n— « Lak da gleze er feur. Ar haliriad roet din gand va Zad, daoust ha ne evin ket anezañ ? »\n12 Neuze, e oe paket Jezuz gand ar zoudarded, an ofiser ha gwarded ar Juzevien, hag e oe ereet ganto.\n(E palez ar Beleg-Braz Hannaz)\n13 Kas a rejont anezañ da genta da di Hannaz, tad-kaer Kaifaz, hemañ o veza Beleg-Braz er bloavez-se. 14 Bez’ e oa Kaifaz an hini e-noa roet d’ar Juzevien an ali-mañ : « Gwelloh eo e varfe eun dén hepkén evid ar bobl a-béz ».\n15 Hogen, mond a ree Simon-Pèr hag eun diskib all da heul Jezuz. Anavezet e oa an diskib-mañ gand ar Beleg-Braz. Mond a reas asamblez gand Jezuz e porz ar Beleg-Braz.\n16 Chom a reas Pèr avad, e-tal an nor, er-mêz. Neuze, e teuas er mêz an diskibl all, an hini anavezet gand ar Beleg-Braz. Lavared a reas eur gerig d’ar borziéréz, hag e oe lakeet Pèr da vond tre gand an diskib. 17 Lavared a reas neuze ar borziéréz yaouank-se da Bèr :\n— « Daoust ha n’out ket, te ive, unan euz diskibien an dén-ze ? »\n— « Nann, n’on ket ! », a respontas Pèr.\n18 Yén e oa an amzer, ha setu perag o-doa ar zervicherien hag ar warded greet eun tan-glaou, hag e oant aze o tomma tro-dro dezañ. O tomma ganto e oa Pèr ive.\n19 Goulennou a reas ar Beleg-Braz ouz Jezuz diwar-benn e ziskibien ha diwar-benn e gelennadurez.\n20 Respont a reas Jezuz :\n— « Komzet am-eus war-wél d’an oll hag evid an oll. Kelennet am-eus bepréd er zinagogennou hag en Templ, el leh ma vez bodet an oll Juzevien ; n’em-eus lavaret netra e-kuz. 21 Perag e rez goulennou ouzin ? Ar péz am-eus lavaret, goulenn ouz ar re o-deus klevet ahanon. Gouzoud mad a oar ar re-ze petra am-eus lavaret ».\n22 O kleved kement-se, e roas unan euz ar warded a oa war al leh eur flahad da Jezuz, en eur lavared :\n— « Evel-se eo, e respontez d’ar Beleg-Braz ? »\n— « M’am-eus lavaret eun dra fall bennag, lavar deom pehini eo an dra fall-ze. Med m’am-eus komzet mad, perag e skoez ganin ? »\n24 Neuze, e kasas Hannaz anezañ, ereet dalmad, da Gaïfaz, ar Beleg-Braz.\n(Nah e vestr a ra Pèr)\n25 Bez’ e oa Pèr eta o tomma eno. Lavared a rejont dezañ :\nNah a reas o lavared :\n— « Nann, n’on ket ! »\n26 Lavared a reas unan euz servicherien ar Beleg-Braz, kar d’an hini e-noa Pèr trohet dezañ e skouarn :\n— « Ha n’eo ket te eo am-eus-me gwelet el liorz asamblez gantañ ? »\n27 Nah a reas Pèr adarre.\nRaktal, e kanas ar hillog.\n(Jezuz dirag Pilat)\n28 Neuze, e oe kaset Jezuz euz ti Gaifaz da balez ar gouarnour roman. Ar mintin e oa. Ne ’z eas ket ar re o-doa digaset anezañ e diabarz ar palez gand aon da veza saotret, hag evid beza e stad neuze da zebri ar Pask.\n29 Dond a reas Pilat eta er-mêz d’o haoud, hag e lavaras dezo :\n— « Petra a damallit d’an dén-ze ? »\n— « Ma ne vefe ket eun torfetour, n’on-nefe ket lakeet anezañ etre da zaouarn ».\n31 Ha Pilat dezo :\n« Tapit krog ennañ, c’hwi hoh-unan, ha barnit anezañ hervez ho Lezenn ».\nLavared a reas ar Juzevien dezañ :\n— « N’on-eus ket aotre da gas dén e-béd d’ar maro ».\n32 Evel-se, e teue da wir ar gomz bet lavaret gand Jezuz, evid rei da houzoud dre beseurt maro e vefe lazet.\n33 Neuze, e tistroas Pilat e diabarz ar palez. Gelver a reas Jezuz, hag e houlennas outañ :\n— « Ha roue ar Juzevien out-te ? »\n34 Respont a reas :\n— « Hag ahanout-te da unan e lavarez kement-se, pe tud all o-deus komzet dit diwar va fenn ? »\n— « Daoust hag eur Juzeo on-me ? Lakeet out bet etre va daouarn gand tud da bobl hag ar Veleien-Vraz : petra az-peus greet ? »\n36 — « Va Rouantèlèz n’eo ket euz ar béd-mañ. Ma vije bet va Rouantèlèz euz ar béd-mañ, o-defe stourmet va zoudarded evid mired na vefen ket bet lakeet etre daouarn ar Juzevien. Med va Rouantèlèz n’eo ket ahalenn ».\n37 Lavared a reas Pilat dezañ :\n— « Neuze ’ta, ez out roue ? »\n— « Te da-unan a lavar ez on-me roue. Ganet on-me, ha deuet war an douar evid kement-mañ : rei testeni d’ar wirionez. Selaou a ra va mouez kement hini a zo euz ar wirionez ».\n38 Lavared a reas Pilat dezañ :\n39 Goude ar homzou-ze, ez eas Pilat er-mêz adarre da gaoud ar Juzevien, hag e lavaras dezo :\n— « Ne gavan tammal e-béd ennañ evid kondaoni anezañ. Med bez’ ema ar hiz ganeoh e rofen e frankiz d’eur prizoniad da geñver gouel ar Pask. Ha c’hoant ho-peus e lezfen da vond roue ar Juzevien ? »\n40 Neuze, e stagjont adarre da youhal o lavared :\n— « N’eo ket hennez ! Med Barabbaz ! ».\nEun torfetour avad, e oa Barabbaz.\n(Jezuz skourjezet ha kurunennet gand spern)\n19, 1 Neuze, e roas Pilat urz da dapoud krog e Jezuz, dezañ da veza skourjezet.\n2 Blañsona a reas ar zoudarded eur gurunenn gand spern, ha lakaad anezi war e benn. Gwiska a rejont anezañ ive gand eur vantell voug. 3 Dond a reent dirazañ ha lavared :\n— « Salud dit, roue ar Juzevien ! »\nHag e tistagent flahajou dezañ.\n4 Dond a reas Pilat er-mêz eur wech all c’hoaz, hag e lavaras dezo :\n— « Sellit, digas a ran anezañ amañ er-mêz, deoh da houzoud ne gavan netra da damall ennañ ».\n5 Dond a reas eta Jezuz er-mêz gand ar gurunenn spern war e benn hag ar vantell voug en-dro dezañ. Hag e lavaras Pilat dezo :\n6 O weled anezañ, e stagas ar Veleien-Vraz hag ar warded da youhal :\n— « Stag anezañ ouz ar groaz ! Stag anezañ ouz ar groaz ! »\n— « Leusker a ran anezañ ganeoh, ha c’hwi hoh-unan, stagit anezañ ouz ar groaz. Rag evidon-me, ne gavan netra o tamall anezañ ».\n7 Respont a reas ar Juzevien da Bilat :\n— « Eul Lezenn on-eus-ni, hag hervez al Lezenn-ze, e rañk mervel, rak en em lakaad a ra da Vab Doue ».\n8 O kleved kement-se, e krogas muioh a aon c’hoaz e Pilat. 9 Mond a reas en-dro er palez, hag e houlennas ouz Jezuz :\n— « Euz a beleh out-te ? »\n10 Ha Pilat, neuze dezañ :\n— « Ne fell ket dit komz ganin ? Ne ouezez ket eta, em-eus galloud da rei dit da frankiz, ha galloud da staga ahanout ouz ar groaz ? »\n— « Galloud e-béd n’az-pefe a-eneb din, ma ne vefe ket bet roet dit euz an Neñv. Setu perag e-neus brasoh pehed an hini e-neus lakeet ahanon etre da zaouarn ».\n12 Diwar neuze, e klaske Pilat an tu da rei dezañ e frankiz ; med youhal a ree ar Juzevien :\n— « Ma laoskez anezañ da vond, n’out ket mignon da Zezar : piou bennag en em lak da roue a zav a-eneb Sezar ».\n13 O veza kleved ar homzou-ze, e reas Pilat kas Jezuz er-mêz ; lakaad a reas anezañ da azeza war eul leurenn, el leh anvet Lithostrotos (en hebreeg : Gabbatha).14 Derhent ar Pask e oa, war-dro ar c’hwehved eur (da lavared eo : kreizteiz).\nLavared a reas Pilat d’ar Juzevien :\n— « Setu amañ ho roue ».\n15 Hag ar re-mañ da youhal :\nHa Pilat a-nevez :\n— « Staga a rin ouz ar groaz ho roue deoh-c’hwi ? »\nRespont a reas ar Veleien-Vraz :\n— « N’on-eus roue e-béd, nemed Sezar ».\n16 Lakaad a reas Pilat neuze, Jezuz etre o daouarn evid beza staget ouz ar groaz.\n(Staget eo Jezuz ouz ar groaz)\nTapoud a rejont krog eta e Jezuz. 17 O tougenn e groaz, ez eas Jezuz er-mêz euz kêr, evid mond d’al leh anvet « klopenn » (en hebreeg : « Golgotha »). 18 E leh-se eo e oe staget ganto ouz ar groaz, ha daou all gantañ, unan a beb tu dezañ, hag evel-se e oa Jezuz er hreiz.\n19 Ober a reas Pilat eur skritell ive, ha lakaad anezi ouz ar groaz : skrivet e oa warni kement-mañ : an Nazarean, roue ar Juzevien.\n20 Kalz a Juzevien a lennas ar skrid-se, rag al leh ma oa bet staget Jezuz ouz ar groaz a oa tost ouz kêr, hag e oa ar skrid en hebreeg, e latin hag e gresianeg.\n21 Neuze e lavaras Beleien-Vraz ar Juzevien da Bilat :\n— « Arabad skriva « Roue ar Juzevien », med kentoh : « Hemañ e-neus lavaret : bez’ez on roue ar Juzevien ».\n22 Respont a reas Pilat :\n— « Ar péz am-eus skrivet, a jom skrivet ».\n23 Pa oe echu ganto staga Jezuz ouz ar groaz, e kemeras ar zoudarded e zillad, hag ober peder lodenn, unan evid pep hini anezo.\nKemer a rejont ive e dunikenn, gwri e-béd enni, gwiadet en eur péz hepken, euz an neh beteg an traoñ.\n24 Lavared a rejont kenetrezo :\n— « Arabad deom freuza anezi, med tennom anezi d’ar plouz berr, evid gouzoud gand piou ez ayo ».\nEvel-se, e teue da wir komzou ar Skritur : « Lodennet o-deus va dillad kenetrezo, ha tennet va zunikenn d’ar zord ».\nKement-se a reas ar zoudarded.\n(Mari e-tal ar groaz)\n28 Goude-ze, o houzoud e oa kaset peb tra da benn, hag evid ma teufe da wir ar Skritur, e lavaras Jezuz :\n29 Bez’ e oa eno eur pod leun a winègr. Lakeet e oe e penn eur gorzenn hizop eun tamm spoue, karget a winègr, ha tosteet ouz genou Jezuz. 30 Kemeret gantañ ar gwinègr, e lavaras Jezuz :\n— « Peurhreet eo pép tra ».\nHag o soubla e benn, e roas ar spered.\n(Amañ, e taouliner, hag eh ehaner eur pennadig)\n(Ar gwad hag an dour)\n31 Bez’ e oa derhent ar Pask (da lavared eo : ar gwener). Arabad neuze e chomfe ar horvou ouz ar groaz da zeiz ar zabat, hag e oa ar zabat-se unan braz. Rag-se e houlennas ar Juzevien digand Pilat ma vefe torret dezo o diwesker, ha ma vefent lammet kuit.\n32 Mond a reas ar zoudarded da derri o diwesker d’an hini kenta ha goude-ze d’an eil, euz an daou a oa bet staget ouz ar groaz war eun dro gand Jezuz. 33 Digouezet dirag Jezuz, o weled e oa dija maro, ne oe ket torret e ziwesker dezañ, 34 med toulla a reas unan euz ar zoudarded e gostez da Jezuz, gand e hoaf ; ha raktal e teuas anezañ gwad ha dour.\n35 Testeni a ro a gement-se an hini e-neus gwelet, ha gwirion eo e desteni ; hennez a oar e lavar ar wirionez evid ma kredot, c’hwi ive. 36 Rag, c’hoarvezet eo kement-se evid ma teufe da wir ar Skritur : « Askorn e-béd dezañ ne vo torret ».\n37 Ha c’hoaz en eul leh all, e lavar ar Skritur : « Selled a raint ouz an hini o-deus treuzet dezañ e gorv ».\n(Or Zalver lakeet er béz)\n38 Goude kement-se oll, e houlennas Jozef euz Arimati digand Pilat an aotre da lemel kuit korf Jezuz. (Bez’ e oa Jozef diskib da Jezuz, med e-kuz, gand aon rag ar Juzevien). Aotre a roas Pilat dezañ.\nDond a reas eta Jozef da lemel kuit korv Jezuz. 39 Hag e teuas ive Nikodem, eñ hag a oa bet a-ziaraog, e-pad an noz, o kaoud Jezuz. Digas a reas gantañ eur hemmesk mir hag aloez, eur hant lur bennag a bouez.\n40 Kemer a rejont eta korv Jezuz, erea anezañ gand lurennou, ha skuilla warnañ louzeier c’hwéz-vad, hervez m’ema ar hiz da zebelia ar horfou gand ar Juzevien.\n41 War al leh ma oa bet staget Jezuz ouz ar groaz, e oa eul liorz, hag el liorz-se eur béz nevez na oa bet lakeet dén e-béd ennañ c’hoaz. 42 Abalamour ma oa derhent Pask ar Juzevien, ha ma oa ar béz e-kichenn, e oe lakeet Jezuz ganto ennañ.\nD’ar Zadorn Zantel, an dud fidel, di-rag béz or Zalver a zeu da eñvori e Basion. Ne vez lavaret overenn e-béd, kén na vez kanet, e doug an Noz Fask, laouenedigez ar Pask.


Júu ʼmɨ́ɨ e cacuo fidiée 1 Timoteo 1\nJúuˆ e to̱o̱˜ fɨˊ ni˜ jiˋ laꞌuii˜ quiáꞌˉ Paaˉ e catɨ́ɨngˉ TIMOTEO\n1 Jnea˜ Paaˉ, jo̱ lɨ́ɨnˊn jaangˋ dseaˋ apóoˆ i̱ jmóoˋ ta˜ niꞌˊ júuˆ quiáꞌˉ Dseaˋ Jmáangˉ. Jo̱ Fidiéeˇ i̱ láangˋ jneaa˜aaꞌ jee˜ dseeˉ quíˉiiꞌ có̱o̱ꞌ˜guɨ Dseaˋ Jmáangˉ i̱ cuøꞌˊ jneaa˜aaꞌ e nɨta˜ dsiˋnaaꞌ có̱o̱ꞌr˜, íˋbingꞌ caquiʉꞌˊ ta˜ lajo̱. 2 Jo̱ jmoꞌˊo e jiˋ la e catɨ́ɨngˉ ꞌnʉˋ, Timoteo, co̱ꞌ ꞌnʉbˋ lɨnꞌˊ lafaꞌ dseángꞌˉ jó̱o̱ˋo̱ i̱ dseángꞌˉ lajangꞌˆ nɨcajángꞌˋ uøꞌˊ fɨˊ jaguóˋ Dseaˋ Jmáangˉ. Jo̱ mɨ́ɨꞌ˜ɨ Tiquíˆiiꞌ Fidiéeˇ có̱o̱ꞌ˜guɨ Fíiˋnaaꞌ Dseaˋ Jmáangˉ e niꞌɨ́rˉ güeaꞌˆ quiáꞌrˉ fɨˊ lɨ˜ táanꞌˋ, jo̱guɨ e nilíˋ fɨꞌˋ lɨ́ɨiñˉ ꞌnʉˋ, jo̱guɨ cajo̱ e nicuǿrˉ e nilɨseenꞌˋ juguiʉ́ˉ júuˆ røøˋ.\nJúuˆ ɨ́ɨˋ ꞌgooˋ quiáꞌˉ jaléngꞌˋ dseaˋ i̱ jmɨgǿøngˋ dseaˋ có̱o̱ꞌ˜ jaléꞌˋ e erˊ\n3 Jo̱ lɨ́ꞌˆ laco̱ꞌ jí̱i̱ꞌ˜ e nɨcafɨ́ɨˉɨ ꞌnʉˋ, Timoteo, ie˜ cangóˉo fɨˊ lɨ˜ se̱ꞌˊ Macedonia, jo̱ fáꞌˋtú̱u̱ lana, e dobɨ nijá̱ꞌˆ e fɨˊ fɨɨˋ Éfeso e laco̱ꞌ niliúunꞌ˜ jaléngꞌˋ i̱ dseaˋ i̱ eˊ júuˆ e jaˋ cǿøngˋ røøˋ có̱o̱ꞌ˜ júuˆ quiáꞌˉ Dseaˋ Jmáangˉ e joˋ nijméˉguɨr lajo̱. 4 Jo̱guɨ nifɨ́ꞌˆre cajo̱ e jaˋ ꞌnéˉ cá̱rˋ cuente lají̱i̱ꞌ˜ júuˆ cuento quiáꞌˉ dseaˋ mɨˊ áangˊ quíˉnaaꞌ o̱ꞌguɨ jaléꞌˋ júuˆ e jaˋ tó̱o̱ˋ jmɨɨ˜ téꞌˊ cuaiñ˜ quiáꞌˉ dseaˋ mɨˊ áangˊ quíˉnaaꞌ. Co̱ꞌ có̱o̱ꞌ˜ jaléꞌˋ e júuˆ la lɨco̱ꞌ uiing˜ e seaˋ jí̱i̱ꞌ˜ ta˜ jɨ́ɨmˋ jo̱ jaˋ e jmɨcó̱o̱ꞌ˜ e jo̱ faꞌ nidsicuángˋguɨ laco̱ꞌ sɨꞌíˆ e júuˆ quiáꞌˉ Fidiéeˇ e quiáꞌˉ jial jáꞌˉ lɨ́ɨngˋ dseaˋ júuˆ quiáꞌˉ Dseaˋ Jmáangˉ.\n5 Dsʉꞌ e lab uiing˜ quiáꞌˉ e júuˆ quiáꞌˉ Fidiéeˇ do e ꞌnéˉ nijmiꞌneáangˋnaaꞌ dseaˋ rúꞌˋnaaꞌ e guiʉ́ˉ dsiˋnaaꞌ, jo̱guɨ e tɨɨngˋnaaꞌ guíiꞌ˜naaꞌ jnang˜ e guiʉ́ˉ e catɨ́ɨngˉ jméˆnaaꞌ, jo̱guɨ cajo̱ e jáꞌˉ lɨ́ɨngˋnaaꞌ júuˆ quiáꞌˉ Dseaˋ Jmáangˉ e ngocángˋ dsiˋnaaꞌ. 6 Co̱ꞌ seemˋ i̱ lɨɨng˜ dseaˋ i̱ nɨcatʉ́ˋ e júuˆ la jo̱ nɨcá̱rˉ fɨˊ jiéꞌˋ jo̱ nɨféꞌrˋ jmangꞌˆ júuˆ e jaˋ uiing˜ seaˋ. 7 Dsʉco̱ꞌ lɨco̱ꞌ iiñ˜ jmeángꞌˋ yaaiñ˜ tɨfaꞌˊ i̱ eˊ júuˆ quiʉꞌˊ ta˜ quiáꞌˉ dseaˋ Israel, dsʉꞌ jaˋ ngáiñꞌˋ do e˜ guǿngꞌˋ laco̱o̱ˋ laco̱o̱ˋ e júuˆ e erˊ la úungˋ do.\n8 Co̱ꞌ nɨne˜baaꞌ guiʉ́ˉ jaléꞌˋnaaꞌ e eáamˊ íingˉ ta˜ e júuˆ quiʉꞌˊ ta˜ do e cajmeꞌˊ Moi˜ do fɨng song jmángꞌˋ dseaˋ ta˜ dseángꞌˉ laco̱ꞌ sɨꞌíˆ quiáꞌˉ. 9 Jo̱guɨ ꞌnéˉ e tó̱o̱ˋ dsiˋnaaꞌ cajo̱ e jí̱i̱ꞌ˜ co̱o̱ˋ júuˆ quiʉꞌˊ ta˜ jaˋ calɨ́ˉ faꞌ e catɨ́ɨngˉ jaangˋ dseaˋ i̱ jmóoˋ jmangꞌˆ e guiʉ́ˉ; dsʉco̱ꞌ e júuˆ e quiʉꞌˊ ta˜ do calɨ́ˉ e catɨ́ɨngˉ jaléngꞌˋ dseaˋ sooˋ dsíiˊ có̱o̱ꞌ˜guɨ jaléngꞌˋ dseaˋ i̱ laangˋ mɨ˜ eeˋgo̱ ta˜ huɨ̱́ꞌˋ, jo̱guɨ có̱o̱ꞌ˜ jaléngꞌˋ dseaˋ i̱ jmóoˋ jaléꞌˋ e ꞌlɨꞌˆ e laco̱ꞌ jmɨrǿngˋ dseeˉ yaaiñ˜, jo̱guɨ jaléngꞌˋ dseaˋ i̱ jaˋ jmɨꞌgóˋ Fidiéeˇ o̱ꞌguɨ jmɨꞌgórˋ júuˆ quiáꞌˉ dseaˋ do cajo̱, jo̱guɨ jaléngꞌˋ dseaˋ i̱ jngangꞌˊ tiquiáꞌˆ niquiáꞌˆ, o̱si lɨ́ꞌˆ doñiˊ i̱i̱ˋ dseaˋ i̱ jmóoˋ ta˜ jngangꞌˊ dseaˋ rúngꞌˋ, 10 lɨ́ꞌˆ lajaléngꞌˋ dseaˋ i̱ ꞌléeˊ e güɨɨiñˋ có̱o̱ꞌ˜ dseaˋ i̱ o̱ꞌ quiáꞌrˉ, o̱si dseañʉꞌˋ ꞌléerˊ e güɨɨiñˋ laꞌóꞌˋ dseañuiñꞌˋ, o̱si dseamɨ́ˋ ꞌléerˊ e güɨɨiñˋ laꞌóꞌˋ dseamɨ́ɨiñˉ é, jo̱guɨ jaléngꞌˋ dseaˋ i̱ jmóoˋ ta˜ lǿøngˊ jo̱guɨ ta˜ ꞌnɨ́ɨngˋ dseaˋ, jo̱guɨ jaléngꞌˋ dseaˋ i̱ ngɨˊ ta˜ quie̱ˊ jaléꞌˋ júuˆ adseeˋ, jo̱guɨ jaléngꞌˋ dseaˋ i̱ éengˋ fiiˉ, jo̱ dsʉꞌ o̱ꞌ jáꞌˉ jaléꞌˋ e féꞌrˋ do. Jo̱ lɨ́ꞌˆ laco̱ꞌ cuǿøngˋ feˇeeꞌ, e e júuˆ quiʉꞌˊ ta˜ do catɨ́ɨngˉ jaléngꞌˋ i̱ jmóoˋ lɨ́ꞌˆ doñiˊ eeˋ e jaˋ cǿøngˋ røøˋ có̱o̱ꞌ˜ júuˆ niguoꞌˆ quiáꞌˉ Fidiéeˇ. 11 Jo̱ e júuˆ niguoꞌˆ do røøbˋ cǿøngˋ có̱o̱ꞌ˜ e júuˆ jloꞌˆ quiáꞌˉ jial laangˋ dseaˋ jee˜ jaléꞌˋ dseeˉ quiáꞌrˉ. Jo̱ i̱ Fidiéeˇ dseaˋ güeangꞌˆ nɨcacuøꞌrˊ jnea˜ ta˜ e niníiꞌ˜guɨ́ɨ e júuˆ jo̱.\nGuiꞌmáangꞌˇ Fidiéeˇ e fɨ́ɨˉ lɨ́ɨiñˉ jnea˜\n12 Jo̱ cuǿøˉø guiꞌmáangꞌˇ Fíiˋnaaꞌ Dseaˋ Jmáangˉ carˋ ngocángˋ dsiiˉ e nɨcacuøꞌrˊ jnea˜ bíˋ e laco̱ꞌ niníiꞌ˜guɨ́ɨ júuˆ quiáꞌrˉ, co̱ꞌ eáamˊ nɨta˜ dsíirˊ có̱o̱ꞌ˜ jnea˜, jo̱baꞌ nɨcacuøꞌrˊ jnea˜ e ta˜ jo̱. 13 Jo̱ nañiˊ faꞌ jnea˜ malɨɨ˜guɨ eáangˊ gabˋ cafáꞌˉa uii˜ quiáꞌˉ Fíiˋnaaꞌ Dseaˋ Jmáangˉ, jo̱guɨ gabˋ cajmeáanꞌ˜n jaléngꞌˋ dseaˋ quiáꞌrˉ, jo̱guɨ caløøm˜bɨ́ɨ jaléngꞌˋ i̱ dseaˋ íˋ cajo̱, dsʉꞌ ie˜ jo̱ eáamˊ calɨ́ꞌˉ fɨ́ɨˉ lɨ́ɨngˉ Fidiéeˇ jnea˜, co̱ꞌ jaˋ mɨˊ cuíinˋn Dseaˋ Jmáangˉ ie˜ jo̱, jo̱guɨ jaˋ ñiiˉ cajo̱ e˜ jaléꞌˋ e gaˋ e jmóoˋo do. 14 Jo̱ dsʉꞌ Fíiˋnaaꞌ Fidiéeˇ eáamˊ calɨguiúiñˉ có̱o̱ꞌ˜ jnea˜, jo̱ cajméerˋ e nɨcajáangꞌ˜ ꞌñiáꞌˋa fɨˊ jaguórˋ jo̱guɨ e nijmiꞌneáanˋnre cajo̱ e ngocángˋ dsiiˉ uíiꞌ˜ e cøøngˋ se̱e̱ˉnaaꞌ có̱o̱ꞌ˜ Dseaˋ Jmáangˉ.\n15 Dsʉco̱ꞌ dseángꞌˉ e jábꞌˉ e júuˆ la, jo̱guɨ dseángꞌˉ la guíimˋ ꞌnéˉ nilíˋ jáꞌˉ líingˋ jaléngꞌˋ dseaˋ e júuˆ la cajo̱; Fíiˋnaaꞌ Dseaˋ Jmáangˉ cajárˉ fɨˊ jmɨgüíˋ la e laco̱ꞌ nileáiñˉ jaléngꞌˋ dseaˋ røøngˋ dseeˉ, jo̱ lajeeˇ lajaléngꞌˋ dseaˋ røøngˋ dseeˉ, jnea˜bingꞌ i̱ eáangˊguɨ lɨ́ɨngˊ lajo̱. 16 Jo̱ uíiꞌ˜ e lajo̱b lɨ́ɨˊ, jo̱baꞌ Fidiéeˇ eáamˊ calɨ́ˉ fɨ́ɨˉ lɨ́ɨiñˉ jnea˜; jo̱ cajméerˋ lajo̱ e laco̱ꞌ Fíiˋnaaꞌ Dseaˋ Jmáangˉ cajmijnéeiñˋ fɨˊ quiniˇ jaléngꞌˋ dseaˋ jiéngꞌˋ jial tíiˊ e féngꞌˊ dsíirˊ uii˜ quiéˉe. Jo̱ cajméerˋ lajo̱ có̱o̱ꞌ˜ jnea˜ e laco̱ꞌ cuøˊ li˜ quiáꞌˉ jaléngꞌˋ dseaˋ i̱ nabɨ nijángꞌˋ yaang˜ fɨˊ jaguóˋ dseaˋ do, jo̱ lajo̱baꞌ nilɨseeiñˋ cøøngˋ có̱o̱ꞌ˜ Fidiéeˇ lata˜. 17 ¡Jo̱baꞌ majmɨꞌgooˉnaaꞌ Fidiéeˇ jo̱guɨ majmiféngꞌˊnaaꞌre cajo̱, co̱ꞌ íbˋ Fidiéeˇ i̱ quiʉꞌˊ ta˜ fɨˊ laꞌúngˉ fɨˊ jmɨgüíˋ lata˜, jo̱guɨ íbˋ cajo̱ i̱ jaˋ cuǿøngˋ líˋ júungˉ jo̱guɨ jaˋ quɨ́ꞌˉ jmɨɨ˜ faꞌ e nineeng˜naaꞌre, jo̱guɨ jí̱i̱ꞌ˜ íbˋ Fidiéeˇ i̱ jáꞌˉ! Jo̱ lajo̱b lɨ́ɨˊ.\n18-19 Jo̱baꞌ fɨ́ɨˉguɨ́ɨ ꞌnʉˋ, Timoteo, ꞌnʉˋ i̱ lɨnꞌˊ lafaꞌ jó̱o̱ˋo̱, lɨ́ꞌˆ laco̱ꞌguɨ jí̱i̱ꞌ˜ júuˆ e nɨcaféꞌˋ jaléngꞌˋ dseaˋ quiáꞌˉ Dseaˋ Jmáangˉ lamɨ˜ jéengˊguɨ uii˜ quíiꞌˉ, e laꞌeáangˊ có̱o̱ꞌ˜ e júuˆ jo̱ nijmɨꞌúunꞌˋ e nijméeꞌˆ røøˋ lají̱i̱ꞌ˜ ta˜ e nɨcangɨ́ɨnꞌˋ. Jo̱ jméeꞌˆ e ta˜ jo̱ laꞌeáangˊ e nɨsinꞌˊ teáˋ fɨˊ guiʉ́ˉ có̱o̱ꞌ˜ Dseaˋ Jmáangˉ jo̱guɨ e nɨtɨɨnꞌˋ guíiꞌ˜ e guiʉ́ˉ e catɨ́ɨnꞌˉ e nijmeꞌˆ. Dsʉꞌ i̱ lɨɨng˜guɨ dseaˋ nɨñiˊbre jaléꞌˋ e guiʉ́ˉ e ꞌnéˉ jmérˉ dsʉꞌ jaˋ cajméerˋ lajo̱, jo̱baꞌ jaˋ téꞌrˋ e teáaiñˉ teáˋ fɨˊ guiʉ́ˉ có̱o̱ꞌ˜ Dseaˋ Jmáangˉ. 20 Jo̱ lajo̱b nɨcalɨ́ˉ có̱o̱ꞌ˜ gángˉ dseañʉꞌˋ, jaangˋ i̱ siiˋ Himeneo jo̱guɨ jaangˋguɨ i̱ siiˋ Jaangˉ, jo̱ nɨcajáanꞌ˜n i̱ dseaˋ la fɨˊ jaguóˋ fii˜ i̱ ꞌlɨngꞌˆ e laco̱ꞌ nijmɨtɨ́ɨiñˋ e jaˋ cá̱rˋ júuˆ gaˋ uii˜ quiáꞌˉ Fidiéeˇ.


Kêr Karaez - Les salles\nDudioù / abadennoù\nLec'hioù herberc'hiañ / pretioù\nTi an Douristed Karaez hag ar Poc'hêr\nDegemer Karaez> Ober anaoudegezh gant Karaez> Touristerezh evit an dudi hag evit an aferioù> Feurmiñ salioù> Ar salioù\nFeurmiñ salioù / Ar salioù\nAl Leurenn Glenmor, anezhi ur greizenn sevenadurel, ur sal-abadennoù hag ur greizenn ar c’hendalc’hioù, zo enni :\nur sal-abadennoù 630 plas hag ul leurenn 200 m2\nur sinema 220 plas gant son niverel hag ur skramm bras 58 m2\nur sal krouiñ-pleustriñ\nur greizenn ar c’hendalc’hioù\ntu zo da c’houlenn sikour teknikourien ha da gaout dafar\nur parklec’h gant ouzhpenn 300 plas e-kichen\nStraed Jean Monnet - Kerampuilh\nPlr. 02 98 99 37 52\nVisitez virtuellement l'Espace Glenmor - Centre de congrès !\nKreizenn ar c’hendalc’hioù\nKreizenn ar c’hendalc’hioù e Park Kerampuilh, a gloka al Leurenn Glenmor, a oa bet digoret e miz Gouere 2007. Er sal 800 m2-se ez eus tu da zegemer 650 kouviad a c’hallo debriñ en o c’hoazez. Tu a zo ivez da aozañ diskouezadegoù, saloñsoù, ha da vrasaat ar sal-abadennoù evit degemer ouzhpenn 3000 arvester en o sav.\nKreizenn ar c’hendalc’hioù gant sifroù :\nur sal-abadennoù 630 plas azezet hag ul leurenn 200 m2\nur sinema 220 plas\nur sal vras 800 m2 hep derezioù gant un hall ec’hon 150 m2\nun adraoñ 700 m2 a c’haller implijout war-eeun gant savenn an darvoudoù evit abadennoù diabarzh pe diavaez\nur Parklec’h ec’hon e-kichen ha gwenodennoù-bale evit mont da-gaout aveadurioù Park Kerampuilh\nUn aveadur e-kreiz un ardremez dibar :\nPark Kerampuilh :\nWar dachenn Kerampuilh, 130 hektar miret mat e-kichen kreiz-kêr hag an 250 a stalioù hag a servijoù a zo eno hag e-kichen an hent 2x2 forzh emeur o sevel, e tlefe bezañ unan eus ar c’haerañ kreizennoù aferioù e Breizh er bloavezhioù a zeu.\nRak e Park Kerampuilh ez eus a bep seurt aveadurioù-dudi a ya da glokaat Kreizenn ar C’hendalc’hioù : ar greizenn c’hoarioù dour, ar sinema, ar sal-abadennoù, tachennoù sport ha gwenodennoù-bale a-leizh…\nMat eo gouzout ivez, evit al lojañ, e c’haller kaout bod a-stroll e Ti Degemer Kerampuilh, aveet gant 260 gwele (Kevredigezh « l’Aile » en niv. 02 98 99 36 97), e letioù kreiz-kêr pe er bodoù-arsav hag er c’hambroù ostizien tro-war-dro.\nGwelet ar rubrikenn touristerezh\nSal ar C’hoc’hu\nUr sal liezimplij enni 620 plas war-sav ha 350 plas azezet, a dalvez d’ober gouelioù dreist-holl. Tu zo da zaouhanteriñ ar sal gant rideozioù. Evel-se e c’hallo an dud debriñ en ur sal ha dañsal er sal all pe neuze derc’hel emvodoù en eil sal ha da-heul debriñ en eben.\nE sal ar C’hoc’hu ez eus ivez ul leurenn lem-laka (eus 0 da 48 m²) hag ur plañchod gwevn. Aveet eo ar sal-se gant ur reizhiad ADSL, ur mikro-baleer, uhelgomzerioù ha gant ur c’horn tavarn ma c’haller adtommañ boued.\nAbaoe ma’z eus bet graet un astenn da Di ar Vro, un ti sko ouzh ar C’hoc’hu, ez eus eno ur gegin aveet-holl evit fardañ predoù da strolladoù tud (dibenn-sizhun hepken).\nEvit kaout titouroù ha mirout salioù :\nPgz . 02.98.99.33.33\nSal-emvod « Ti an Embregerezhioù »\nNiver uhelañ a blasoù : 75\nDoare emvod gant taolioù : 35-40 den azezet\nDoare emvod hep taolioù : 75-80 den azezet\nSal-abadennoù 220 plas\nhag ul leurenn 80 m2\nTi ar c’hoarioù ampartiz\nUn ti, dezhañ ur gorread 1 350 m2, gant un oaled 7 m war 22 m hag un dachenn-c’hoari 45 m war 26 m.\nUn savadur 10 m a uhelder en diavaez eo. Empennet eo bet evit degemer ar c’hoarioù paledoù.


Avel-greñv a c'hwezho war an aodoù © Radio France - Aurélie Lagain\nEn abadenn geleier-mañ e klaskomp gouzout hiroc’h war ar barrad avel a zo da zont. Hiroc’h a glevomp ivez diwar-benn sontadeg DIBAB evit an adunanidigezh.\n'benn warc'hoazh e vimp paket gant ar barrad avel Miguel\nBarroù avel greñv a vo evit eizh departamant ha Breizh izel a zo dija dindan evezh melen. Divoutin e vez deomp kaout amzer fall e miz Even ha daoust ma ne vo ket kreñv spontus ar gorventenn e vo distabil tuioù c'hwezhañ an avel. Gwenole Guevel a zo bet paotr ar meteo, hiroc'h gantañ war liv an oabl evit an noz-mañ ha warc'hoazh.\nHa daoust ma n'eo ket ur gorventenn hon eus da chom war evezh memestra. Gwelloc'h gwareziñ an dafar hag a c'hellfe nijal e maez. Diwallit ivez da chom pell deus bord ar mor.\nUr sontadeg diwar-benn adunvanidigezh Breizh a vo sevenet gant an ensavadur arbenniket TMO eus Roazhon. Ar strollad Dibab a zo da vat o plediñ gant-se. Kement ha kas an dorzh d'ar gêr da guzul departamant al Liger Atlantel n'eus graet fae d'ur sinadeg 100 000 a dud a c'houlenne 'vefe dalc'het ur referendum evit Breizh Unvan pe get. 15 000 euro e koust seurt sontadeg. Arc'hantet e vo an darn vrasañ gant ar savenn internet Kengo. Ur bemzek goulenn bennak a z aio d'ober ar sontadeg-se. Brendan Guillouzic-Gouret a zispleg hiroc'h deomp.\nDiffusion le jeudi 18 juillet 2019 de 19:00 à 19:05\nDiffusion le mercredi 17 juillet 2019 de 19:00 à 19:05\nDiffusion le mardi 16 juillet 2019 de 19:00 à 19:05\nDiffusion le lundi 15 juillet 2019 de 19:00 à 19:05\nDiffusion le vendredi 12 juillet 2019 de 19:00 à 19:05\nDiffusion le jeudi 11 juillet 2019 de 19:00 à 19:05\nDiffusion le mercredi 10 juillet 2019 de 19:00 à 19:05


Mikael Baudu : penaos filmañ e Kurdistan ?\nFilm Mikael Baudu "Hunvreal an nevez amzer"\nPublié le 15/01/17 14:11 -- mis à jour le 00/00/00 00:00\nSetu neuze Mikael Baudu o tiskouez e film «Kurdistan, hunvreal an nevez amzer» ba Kemperle 'benn disadorn. Kejadenn gant ar sevenour, kazetenner, rener «Gwengolo filmoù».\nABP- Mikael, sur a walc'h oa bet danjerus ken ken ar veaj graet e Kurdistan evit sevenin film «Kurdistan, hunvreal an nevez amzer». Penaos ho peus graet e kenver ar surentez war an hent, etrezoc'h ?\nMB- Gwir eo, dañjerus e c'hell bezañ mont da Vro Rojava e Siria, met e-karg e oamp bet kemeret eno gant pennadurezhioù ar vro, ha n'o dije ket lezet ac'hanomp mont da linenn an talbenn ma vije bet emgannoù d'an devezh-se. Diwallet e vez a-dost ouzh ar gazetennerien a ya eno ha ne vez ket lezet anezho kemer riskloù diskiant. Heuliet e oa hon c'harr-tan eno gant soudarded pa z omp diskennet war-zu an talbenn met iskis e oa memes tra sevel diouzh ar mintin ha dizoloiñ e oa un den armet en doa tremenet an noz dirak dor an ti e-lec'h m'hon doa kousket.\nRiskloù zo e pep lec'h en hon buhez ha pezh a vez kavet risklus alies eo pezh na anavezer ket mat. Tremenet eo ar film nevez 'zo e toullbac'h Brest. Unan eus ar brizonidi a c'houlenne ar memes tra «Ne oa ket dañjerus mont eno?» N'em eus ket kredet respont dezhañ em boa klevet tud o c'houlenn diganin «N'eo ket dañjerus mont da ziskouez ar film-se en toullbac'h?» Evit kemer riskl ebet e chomer kousket a-hed an deiz ha c'hoazh ur riskl e vefe evit ar galon!\nABP- Troet oa bet ar film e 2015,, ha posubl e vefe ober an hevelep film hiziv an deiz ? Petra zo chenchet dibaoe ?\nMB- Disheñvel e vije ar film hiziv evel just. E lodenn Turkia e vije kalz diaesoc'h labourat hiziv, harzet e vijemp gant ar polis eno d'an deiz hiziv moarvat ma vije filmet bremañ ar pezh hon doa graet en nevez amzer 2015, pezh ne vije ket kalz a dra evidomp Europiz, rak lezet e vijemp da vont met diverket e vije ganto a-raok ar pezh hon dije filmet sur a-walc'h. An dilennidi hon deus aterset ne c'hellfemp ket gwelet anezho hiziv rak en toullbac'h emaint hiziv.\nE lodenn Siria eo disheñvel an traoù ivez. Kalz pelloc'h emañ bremañ an talbenn gant Daesh dre ma z eo deut a-benn ar Gurded hag o mignoned eus ar meuriadoù arab da argas an islamourien tost diouzh o «c'hêrbenn» Raqa.\nABP- Hag un dazont a zo evit ar C'hurdistan ? Unvanet e vo un devezh bennak ?\nMB- Un huñvre a-gozh eo evit ar Gurded kaout ur Stad oc'h unvaniñ o ziriadoù. Goude ar brezel bed kentañ e oa bet prometet dezho er feur-emglev kentañ a oa bet sinet etre Stadoù Europa ha cheñchet un nebeut mizioù goude o reiñ o ziriad da Durkia.\nD'an deiz hiziv eo deut a-benn Kurded an Irak da gaout o stad tamm pe damm, n'o deus kazi liamm ebet ken gant an Irak ha mennet eo o gouarnamant da glask mont pelloc'h ha bezañ anavezet da stad gant ar gumuniezh etrevroadel. Gouzout a reont ne c'hell bezañ posupl nemet ma laront sklaer ne glaskint ket goulenn kaout tiriadoù poblet gant Kurded o vevañ er stadoù tro-dro, ha kenlabourat a ra gouarnamant Kurdistan an Irak gant an Turki a-enep Kurded Turkia ha re Siria, memes ma n'eo ket gwelet mat ar politikerezh-se gant o fobl.\nKurded Turkia ha re Rojava a wel bremañ an traoù en un doare disheñvel. Evito ar Stad eo an amzer dremenet, gwelet a reont an amzer da zont gant rannvroioù emren e-lec'h ma vez rannet ar galloud etre ar c'humuniezhioù liesseurt a vez o vevañ enno, e-lec'h ma ranner ar galloud etre paotred ha merc'hed ivez. Ne stourmont ket evit kaout ur stad met evit bevañ en ur bed demokratel.\nAbP- Mikael, labouret 'peus e TV Breizh, krouet 'peus da embregerezh produiñ o labourat gant frans 3 war un dro : petra eo ar film 'peus ket graet c'hoazh hag a blijfe dit ober ?\nMB- Meur a raktres filmoù a zo chomet war vord an hent o c'hortoz bezañ kaset da benn un deiz bennak marteze. Gant tud eus ar gevredigezh Amani a glask skoazellañ Palestinianed e-keñver yec'hed em boa bet digarez da vont da Jenin e Sisjordania un nebeut bloavezhioù 'zo. Ur raktres 'zo ganto da zigeriñ ur greizenn evit degas ur skoazell psikologel da vugale Gaza. Ma teuont a-benn gant o raktres e vijen laouen da ziskouez ar pezh a reont.\nAnv oa bet ivez gant Sarahouied da sevel ur Gouel Sonerezh en ur c'hamp repuidi e Sahara ar C'hornog. E-soñj oa ganto pediñ e-touez strolladoù all, Pink Floyd hag ar Ramoneurs de Menhirs..... Aze adarre em eus keuz na vije ket aet betek penn .... Piv 'oar un deiz bennak....\nRann 7 : echu gant an tri aroz, ha gwashoc'h c'hoazh evit unan anezho par Kerne Multimédia le 11/11/2017


Pajenn:Perrot - Bue ar Zent.djvu/807 - Wikimammenn\nPajenn:Perrot - Bue ar Zent.djvu/807\nkoulskoude d’an iliz, hag a gavas anezi sklerijennet kaeroc’h eget da noz Nedeleg. Chom a reas sebezet. Souezetoc’h e oe c’hoaz pa welas ar skenvier leun a êle, gwisket gante dilhad an Urz, hag ar Werc’hez Vari en o fenn. Kerkent ha ma oe en em laket en e blas, Mamm Doue a antonas an ofis, hag ar sperejou eürus a ganas war he lerc’h ken brao, ma oa eun dudi o c’hlevet. Hep gouzout mat awalc’h pe oa war an douar pe en nenv, Felix a unanas e vouez gant o re.\nEn memor eus ar burzud-ze, menec’h an Dreinded o deus gwir da ganan oferen hanter-noz da ze ginivelez ar Werc’hez. Sant Felix ne oe ket awalc’h d’ezan urzan ’vel zo dleet manati Cerfroid ; sevel reas ouspen, dre ar vro, eleiz a vanatiou-all eus e Urz.\nE venec’h, adalek an XIIIet kantved betek an XIXet, o deus diframmet daou-ugent mil den eus adre daouarn ar Vorianed ; lakomp eo bet koustet 2000 skoed, well-waz, delivran pep sklavour, ha komprenomp pegement a boan o deus bet bugale sant Felix o tastum, a zor da zor, kement gwenneg o deus bet ezom evit ober an holl vad o deus grêt.\nFelix a varvas en Cerfroid, ar 4 a viz du 1212, oajet a bemp bla ha pevar-ugent.\nAn droug a ra ar pec’hed da gorf an den\nN’eus netra ken gwaz ha kouezan dindan galloud an drouk-spered, dre ar pec’hed. Pec’hed hon tud kentan eo a zigasas ar maro war an douar ; da bep pec’hed a reomp hon unan, e lakomp ar maro da dostât primoc’h ouzimp. Pep klenved ne deu ket dre ar pec’hed, mes pep pec’hed a zigor hent d’ar c’hlenved :\n« Doue, eme ar Skritur-Zakr, a gastiz ar pec’her o lakat anezan da gouezan etre daouarn ar medisin. »\nAr pec’hed a deu da c’henel en goueled an ene, elec’h ma teu ar ouiziegez hag ar volonte d’en em skoulman an eil ouz eben. Pec’hejou a zo hag a ve peurc’hrêt eno, evel ar pec’hejou a ourgouilh ; re-all hag a ve peurc’hrêt er galon, evel ar pec’hejou a vuhanegez ; re-all hag a ve peurc’hrêt er c’horf, evel an hudurnez, ar vezventi hag al lontregez.\nAr pec’hejou peurc’hrêt er c’horf a ra droug d’an den ; kement-se a zo anat d’an holl.\nMuioc’h a dud a ve beuzet er gwer\nEget er stêr.\nDibri pe evan re, ha dibri treo re vat, a ra d’ar maro lammat war hon seuliou pell arôk m’oa dleet. Ha piou a lavaro biken, mat awalc’h, pegement a zroug a ra an hudurnez da yec’hed\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/807&oldid=141118 »


Plevin - Wikipedia\nMêl-Karaez (betek 2015)\nRostrenenn (abaoe 2015)\n754 ann. (2019)\n48° 13′ 38″ Norzh\n3° 30′ 14″ Kornôg / 48.2272222222, -3.50388888889\nbihanañ 90 m — brasañ 302 m\nPlevin (distaget [pleˈviːn] pe [pliˈviːn]) a zo ur gumun eus Breizh e departamant Aodoù-an-Arvor.\n3.1 Tud liammet gant istor kêr\n3.2 Tud bet marvet eno\nEmsavadeg ar Bonedoù ruz: un digoll a 1 450 lur a voe paeet gant ar barrez d'an aotrou Le Moyne de Trevigny goude tagadenn e gastell e Sant-Hern d'an 11 a viz Gouere 1675 e-pad an emsavadeg.\n90 gwaz a gollas o buhez abalamour d'ar brezel hervez monumant ar re varv, d.le. 5,20 % ag ar boblañs hervez an niveradeg bet graet e 1911.\nMervel a reas 22 zen eus ar gumun abalamour d'ar brezel.\nBrezel Aljeria: ur milour a varvas e 1959. Ur soudard all a varvas en Aljeria.\nMonumant ar re varv, luch'skeudenn ha kartenn-bost.\nChristian Troadec, maer Karaez a-vremañ, a zo e dud a orin eus Plevin.\nAn tad Juluan Maner (Julien Maunoir), beleg ha misioner e Breizh, 28 a viz Genver 1683.\nEmañ Plevin e departamant Aodoù an Arvor. Stokañ a ra ivez ouzh departamant Penn ar Bed hag ouzh departamant ar Morbihan. Etre ar Menezioù-Du war an Norz ha kanol Naoned da Vrest war ar Su emañ. Daoust da vezañ e Aodoù an Hanternoz eo muioc'h liammet ar gumun gant departamant Penn ar Bed ha ger Karaez dre bezañ er Poc'her.\n(br) Plevin war lec'hienn Geobreizh\nAdtapet diwar « https://br.wikipedia.org/w/index.php?title=Plevin&oldid=1973119 »\nKemmoù diwezhañ degaset d'ar bajenn-mañ d'an 6 Meu 2022, da 08:51.